Author: koki
Last saved by: Gálová Kristína
Company: Abyss Studios, Ltd.

Vyhodnotenie medzirezortného pripomienkového konania

Návrh zákona o minimálnych mzdových nárokoch sestier a pôrodných asistentiek a o doplnení zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov 

Spôsob pripomienkového konania |
Počet vznesených pripomienok, z toho zásadných | 78  / 29
Počet vyhodnotených pripomienok | 77
Počet akceptovaných pripomienok, z toho zásadných | 22  / 7
Počet čiastočne akceptovaných pripomienok, z toho zásadných | 5  / 2
Počet neakceptovaných pripomienok, z toho zásadných | 50  / 20
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 5 (5o,0z) | | |
2 . | Ministerstvo vnútra Slovenskej republiky | 4 (4o,0z) | | |
3 . | Ministerstvo financií Slovenskej republiky | 5 (2o,3z) | | |
4 . | Ministerstvo kultúry Slovenskej republiky | 2 (2o,0z) | | |
5 . | Ministerstvo hospodárstva Slovenskej republiky | | | x |
6 . | Ministerstvo dopravy, výstavby a regionálneho rozvoja Slovenskej republiky | | | x |
7 . | Ministerstvo pôdohospodárstva a rozvoja vidieka Slovenskej republiky | 2 (2o,0z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | 2 (2o,0z) | | |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | 22 (12o,10z) | | |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | | | x |
14 . | Ministerstvo zdravotníctva Slovenskej republiky | | | | x
15 . | Úrad vlády Slovenskej republiky | | | x |
16 . | Protimonopolný úrad Slovenskej republiky | | | x |
17 . | Štatistický úrad Slovenskej republiky | | | x |
18 . | Úrad geodézie, kartografie a katastra Slovenskej republiky | | | x |
19 . | Úrad jadrového dozoru Slovenskej republiky | | | x |
20 . | Úrad pre normalizáciu, metrológiu a skúšobníctvo Slovenskej republiky | | | x |
21 . | Úrad pre verejné obstarávanie | 2 (2o,0z) | | |
22 . | Úrad priemyselného vlastníctva Slovenskej republiky | | | x |
23 . | Správa štátnych hmotných rezerv Slovenskej republiky | | | x |
24 . | Národný bezpečnostný úrad | 1 (1o,0z) | | |
25 . | Národná banka Slovenska | 1 (1o,0z) | | |
26 . | Podpredseda vlády SR pre ľudské práva a národnostné menšiny | | | | x
27 . | Odbor aproximácie práva sekcie vládnej legislatívy Úradu vlády SR | | | x |
28 . | Najvyšší kontrolný úrad Slovenskej republiky | | | x |
29 . | Najvyšší súd Slovenskej republiky | | | x |
30 . | Generálna prokuratúra Slovenskej republiky | | | x |
31 . | Konfederácia odborových zväzov Slovenskej republiky | 1 (0o,1z) | | |
32 . | Asociácia zamestnávateľských zväzov a združení Slovenskej republiky | 4 (0o,4z) | | |
33 . | Republiková únia zamestnávateľov | 2 (0o,2z) | | |
34 . | Centrum pre medzinárodnoprávnu ochranu detí a mládeže | | | | x
35 . | Ústredie práce, sociálnych vecí a rodiny | | | | x
36 . | Európske spotrebiteľské centrum | | | | x
37 . | Štátny dopravný úrad | | | | x
38 . | Odbor verejného obstarávania MŽP SR | | | | x
39 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
40 . | Odbor právnych služieb a odvolacích konaní | | | | x
41 . | Konferencia biskupov Slovenska | | | | x
42 . | Operačné stredisko záchrannej zdravotnej služby | | | | x
43 . | Asociácia záchrannej zdravotnej služby | | | | x
44 . | Štátny ústav pre kontrolu liečiv | | | x |
45 . | Úrad pre dohľad nad zdravotnou starostlivosťou | | | x |
46 . | Slovenská lekárska komora | 1 (0o,1z) | | |
47 . | Sociálna poisťovňa | | | x |
48 . | Slovenský odborový zväz zdravotníctva a sociálnych služieb | 4 (0o,4z) | | |
49 . | Zbor väzenskej a justičnej stráže | | | x |
50 . | Verejnosť | 14 (14o,0z) | | |
51 . | Slovenská informačná služba | | | x |
52 . | Banskobystrický samosprávny kraj | 1 (0o,1z) | | |
53 . | Všeobecná zdravotná poisťovňa, a.s. | 1 (1o,0z) | | |
54 . | Nitriansky samosprávny kraj | | | x |
55 . | Asociácia nemocníc Slovenska | 1 (0o,1z) | | |
56 . | Union zdravotná poisťovňa, a.s. | 1 (0o,1z) | | |
57 . | DÔVERA zdravotná poisťovňa, a.s. | 1 (0o,1z) | | |
58 . | Ústredie práce, sociálnych vecí a rodiny | 1 (1o,0z) | | |
| SPOLU | 78 (49o,29z) | 0 (0o,0z) | 24 | 13

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MS SR

K článku 1 - §1 ods. 2 
Ponechávame na zváženie predkladateľa nasledovnú zmenu znenia odseku 2: 
„(2) Tento zákon sa vzťahuje na 
a) sestry, ktoré samostatne vykonávajú odborné pracovné činnosti podľa rozsahu a obsahu získanej odbornej spôsobilosti na výkon zdravotníckeho povolania1) (ďalej len „odborná spôsobilosť“) spojené s poskytovaním ošetrovateľskej starostlivosti v zdravotníckych zariadeniach alebo v zariadeniach sociálnej starostlivosti, 
b) pôrodné asistentky, ktoré samostatne vykonávajú odborné pracovné činnosti podľa rozsahu a obsahu získanej odbornej spôsobilosti spojené s poskytovaním pôrodnej asistencie vrátane starostlivosti o tehotnú ženu v zdravotníckych zariadeniach.“

O

N

Znenie ustanovenia nadväzuje na ďalšie existujúce právne predpisy v oblasti zdravotníctva vymedzujúce výkon pracovných činností sestry a pôrodnej asistentky. (napr. § 12 a 15 nariadenia vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností.)

MS SR

K článku 1 -§ 1 ods. 3 
Za slovami „pôrodných asistentiek“ je potrebné vypustiť čiarku.

O

A

Text návrhu bol upravený v zmysle pripomienky.

MS SR

K článku 1 - § 2 
V odseku 4 navrhujme slovo „aj“ nahradiť slovom „a“ prípadne slovom „alebo,“ tak aby bolo zo znenia zrejmé, či má ísť o kumulatívne splnenie predpokladov uvedených v odseku 2 a zároveň v odseku 3 alebo o ich alternatívne splnenie.

O

A

Text ustanovenia bol zmenený.

MS SR

K článku 1 -§ 3 
V odseku 2 odporúčame vložiť za slová „ošetrovateľskej starostlivosti o“ slovo „tehotnú“. 
K odseku 4 – rovnaká pripomienka ako k § 2 odseku 4.

O

N

V pôrodnej asistencii ide o ošetrovateľskú starostlivosť o ženu, nie o ošetrovateľskú starostlivosť o tehotnú ženu.

MS SR

K článku 2 - bod 2 (§ 32c) 
V odseku 2 odporúčame slovo „dorovnať“ nahradiť slovom „vyrovnať“.

O

A

Text návrhu bol upravený v zmysle pripomienky.

MV SR

K Čl. I - § 1 ods. 3 
Za slovom „asistentiek“ odporúčame vypustiť čiarku.

O

A

Návrh bol upravený v zmysle pripomienky.

MV SR

K poznámkam pod čiarou k odkazom 1) a 2)  
Odporúčame na konci doplniť slová ,,v znení neskorších predpisov“.

O

A

Návrh bol upravený v zmysle pripomienky.

MV SR

K Čl. II - § 1 ods. 5 
Odporúčame slovo „zákona“ nahradiť slovom „zákon“.

O

A

Návrh bol upravený v zmysle pripomienky.

MV SR

K Čl. II - § 32c ods. 2 
Odporúčame za slovo „sestru“ vložiť slová „alebo pôrodnú asistentku“ a slovo „dorovnať“ nahradiť slovom „vyrovnať“.

O

A

Návrh bol upravený v zmysle pripomienky.

MF SR

Všeobecne 
V doložke vybraných vplyvov žiadam 

a) v časti 2.1. Zhrnutie vplyvov na rozpočet verejnej správy, na zamestnanosť vo verejnej správe a financovanie návrhu, rozpočtovo nekrytý vplyv návrhu v sume 58 221 626 eur v roku 2012, v sume 79 957 700 eur v roku 2013 a v sume 82 356 431 eur v roku 2014, uviesť v časti Vplyvy na podnikateľské prostredie, ak zahŕňa aj výdavky zdravotníckych zariadení, ktoré nie sú súčasťou verejnej správy, 

b) upraviť tabuľku č. 1 a neuvádzať v nej vplyv na verejné zdravotné poistenie, ale na subjekty rozpočtu verejnej správy; podľa zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov uhrádzajú zdravotné poisťovne poskytovateľom zdravotnej starostlivosti úhradu za poskytnutú zdravotnú starostlivosť, z ktorej sa až následne uhrádzajú aj mzdy zamestnancov, 

c) do bodu A. 5 doplniť stanoviská jednotlivých gestorov metodiky.

Z

A

Návrh bol upravený v zmysle pirpomienky.

MF SR

Všeobecne 
Žiadam 

a) materiál dopracovať o jednoznačné vyjadrenie, v ktorých kapitolách štátneho rozpočtu, resp. subjektoch rozpočtu verejnej správy, má nový zákon vplyv na odmeňovanie sestier a pôrodných asistentiek a kvantifikovať vplyv na výdavky kapitol štátneho rozpočtu, resp. rozpočtu verejnej správy od roku 2012; keďže návrhom sa upravuje odmeňovanie sestier a pôrodných asistentiek u poskytovateľov zdravotnej starostlivosti a v zariadeniach sociálnej starostlivosti, som toho názoru, že návrh sa týka minimálne aj odmeňovania sestier v zariadeniach sociálnych služieb a v zariadeniach sociálnoprávnej ochrany detí a sociálnej kurately v kapitole Ministerstva práce, sociálnych vecí a rodiny SR, 

b) vplyv návrhu zabezpečiť v rámci limitov rozpočtov subjektov verejnej správy na jednotlivé rozpočtové roky, bez dodatočných požiadaviek na rozpočet verejnej správy.

Z

ČA

Návrh bol čiastočne upravený v zmysle pirpomienky.

MF SR

Všeobecne 
Upozorňujem, že vo vládou schválenom návrhu rozpočtu verejnej správy na roky 2012 až 2014 sa predpokladá medziročný nárast výdavkov verejného zdravotného poistenia na zdravotnú starostlivosť na rok 2012 v porovnaní s očakávanou skutočnosťou roka 2011 o 86,7 mil. eur, na rok 2013 o 92,5 mil. eur a na rok 2014 o 46,3 mil. eur. Uvedený medziročný nárast v prvých dvoch rokoch prevyšuje požiadavku na rast minimálnych mzdových nárokov sestier a pôrodných asistentiek. Rozdelenie zvýšených disponibilných zdrojov medzi poskytovateľov zdravotnej starostlivosti je však následne upravované dodatkami k zmluvám o poskytovaní zdravotnej starostlivosti medzi zdravotnými poisťovňami a konkrétnymi poskytovateľmi zdravotnej starostlivosti. Aké výdavky bude kryť zdravotnícke zariadenie z prípadne zvýšených príjmov od zdravotných poisťovní je na rozhodnutí konkrétneho zdravotníckeho zariadenia.

O

N

Zdroje zdravotných poisťovní nie sú postačujúce na pokrytie zvýšených nárokov na financovanie.

MF SR

Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) (napr. názov predpisu musí reagovať na úvodnú vetu čl. II návrhu, poznámky pod čiarkou k odkazom č. 1 a 2 zosúladiť s bodom 48 prílohy LPV, v osobitnej časti dôvodovej správy symbol eura „€“ nahradiť slovom „eur“).

O

A

Návrh bo upravený v zmysle pipomienky.

MF SR

K čl. I k § 4 ods. 3 
Nesúhlasím s takto stanoveným zákonným spôsobom valorizácie pre vybrané skupiny zamestnancov verejného sektora. V súvislosti s každoročnou úpravou sadzieb minimálnych mzdových nárokov o percento medziročného rastu minimálnej mzdy vzniká v odmeňovaní zamestnancov verejného sektora, a tým aj v odmeňovaní sestier financovaných zo štátneho rozpočtu (najmä v zariadeniach sociálnej starostlivosti) ďalšia nová nerovnomerná forma zvyšovania ich platov. Znamená to, že rast platov časti zamestnancov verejného sektora, konkrétne zamestnancov financovaných zo štátneho rozpočtu, je napojený na rast priemernej mzdy v hospodárstve SR, rast platov ďalšej časti zamestnancov je závislý od kolektívneho vyjednávania, resp. od jeho schválenia v zákone o štátnom rozpočte a tretiu skupinu bude, podľa návrhu, tvoriť zvyšovanie minimálnych mzdových nárokov sestier nadväzujúce na percento medziročného rastu minimálnej mzdy. 

V tejto súvislosti upozorňujem na rozdielny prístup vo zvyšovaní platov zamestnancov verejného sektora, predovšetkým zamestnancov financovaných zo štátneho rozpočtu. Okrem toho aj v rámci kategórie „zdravotníckych zamestnancov“ nebudú vytvorené rovnaké podmienky pre odmeňovanie, resp. pre zvyšovanie ich platov, pretože na jednom pracovisku môže dôjsť k situácii, kde rast platov časti zdravotníckych zamestnancov nebude predmetom kolektívneho vyjednávania, resp. zvyšovanie platov bude pozastavené, avšak u sestier sa minimálne mzdové nároky zvýšia v nadväznosti na zvýšenie minimálnej mzdy. Tým tiež dôjde k diskriminácii časti zamestnancov verejného sektora, resp. zamestnancov financovaných zo štátneho rozpočtu, ktorí majú právo na rovnaké zaobchádzanie a odmeňovanie pri porovnateľnom výkone práce.

Z

N

Návrh vychádza z požiadaviek Slovenskej komory sestier a pôrodných asistentiek.

MK SR

§ 4 ods. 1 a ods. 2 návrhu zákona 
Za slovami "§ 2 ods. 2" a slovami "§3 ods. 2" navrhujeme nahradiť slovo "a" slovom "alebo". 

Odôvodnenie: 
Buď patrí nároková sadzba podľa ods. 2 alebo podľa ods. 3. Slovo "a" predpokladá kumulatívne plnenie podľa oboch odsekov súčasne.

O

A

Text bol upravený v zmysle pripomienky.

MK SR

Čl. II, § 32c ods.2  
Z dôvodu neúplnosti odporúčame za slovo "sestru" vložiť slová "alebo pôrodnú asistentku".

O

A

Návrh bol upravený v zmysle pripomienky.

MPRV SR

k čl. III 
Odporúčame vypustiť nadpis "Účinnosť".

O

A

Návrh bol upravený v zmysle pripomienky.

MPRV SR

Všeobecne 
Predložený návrh zákona, ktorým sa majú ustanoviť minimálne mzdové nároky jednej skupiny zamestnancov považujeme za nesystémové riešenie. 
Návrh zákona je v rozpore so zásadou zakotvenou v § 120 Zákonníka práce, podľa ktorej sú minimálne mzdové nároky definované len u zamestnancov odmeňovaných podľa Zákonníka práce a len v prípadoch, ak ich odmeňovanie nie je dohodnuté v kolektívnej zmluve. 
Navrhnutá výška minimálnych mzdových nárokov vysoko prevyšuje úroveň platových taríf v činnostiach, ktoré sú v katalógu pracovných činností pri vykonávaní práce vo verejnom záujme hodnotené ako náročnejšie. V prípade realizácie predloženého návrhu možno reálne očakávať požiadavky na obdobné riešenie odmeňovania ďalších skupín zamestnancov, v prvom rade v zdravotníckych povolaniach. 
Odporúčame návrh na odmeňovanie sestier a pôrodných asistentiek prehodnotiť a prípadne vec riešiť komplexne za všetkých zdravotníckych zamestnancov.

O

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

MO SR

K čl. I k § 4  
Ustanovenie odporúčame dopracovať a spresniť, akým všeobecne záväzným právnym predpisom sa zverejní valorizácia sadzieb minimálnych mzdových nárokov uvedených v prílohe návrhu zákona; absentuje tiež úprava, že minimálne mzdové nároky uvedené v prílohe stratia platnosť ustanovením zvýšených sadzieb minimálnych mzdových nárokov.

O

N

Navrhované znenie valorizácie predkladateľ považuje za dostatočné.

MO SR

K čl. II k bodu 2 (§ 32c) 
1.Zastávame názor, že navrhované prechodné ustanovenie by malo byť v upravenej forme zaradené do čl. I z dôvodu, aby sa povinnosť v ňom navrhovaná vzťahovala na všetkých zamestnávateľov bez ohľadu na to, či zamestnávateľom je štátne zariadenie alebo neštátne zariadenie. 
2. Zároveň odporúčame v odseku 2 slovo „dorovnať“ nahradiť slovom „vyrovnať“.

O

N

Ponechanie prechodného ustanovenia v čl. II je opodstatnené vyňatím sestier a pôrodných asistentiek z úpravy zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

MPSVR SR

Všeobecná pripomienka 
Zásadne žiadam prehodnotiť navrhované sumy minimálnych mzdových nárokov sestier a pôrodných asistentiek a zosúladiť ich s požiadavkou Slovenskej komory sestier a pôrodných asistentiek (ďalej „komora“). 
Odôvodnenie: 
Z petície komory pod názvom „Keď sa nepostaráme my o seba, kto sa postará o vás?“ vyplynula požiadavka ustanoviť minimálnu mzdu sestry a pôrodnej asistentky. K uvedenej petícii Vláda Slovenskej republiky prijala uznesenie č. 386 z 8. júna 2011, v ktorom ministrovi zdravotníctva Slovenskej republiky uložila v spolupráci s podpredsedom vlády Slovenskej republiky a ministrom práce, sociálnych vecí a rodiny Slovenskej republiky v rámci zmien, týkajúcich sa pracovnoprávnych vzťahov zdravotných sestier a pôrodných asistentiek, presadzovať stanovenie minimálnych mzdových nárokov pre zdravotné sestry a pôrodné asistentky. 
V petícii komora výslovne uvádza (cit.): 
„Žiadame predstaviteľov štátu a zodpovedné ministerstvá (ministerstvo zdravotníctva Slovenskej republiky, ministerstvo práce, sociálnych vecí a rodiny Slovenskej republiky a ministerstvo financií Slovenskej republiky), aby sestry a pôrodné asistentky, vykonávajúce ošetrovateľskú prax vo verejnom záujme, mali právny nárok na minimálnu hodinovú mzdu, 
ktorá zohľadní ich kvalifikačný a špecializačný stupeň vzdelania, náročnosť pracovných činností, prácu v sťaženom a zdraviu škodlivom prostredí, dĺžku výkonu odbornej praxe a infláciu v rozmedzí od 3.50 € do 4.50 €.“ 
Návrh zákona v časti, ustanovujúcej sadzby minimálnych mzdových nárokov, ide výrazne nad rámec požiadavky, vyplývajúcej z petície, a to z nasledujúcich dôvodov: 
Po prepočte hodinových sadzieb minimálnych mzdových nárokov na mesačné sadzby koeficientom 174 hodín, čo predstavuje priemerný počet pracovných hodín v mesiaci pri 40-hodinovom týždennom pracovnom čase, je porovnanie požiadaviek z petície komory a sadzieb podľa predloženého návrhu zákona (minimálna a maximálna hranica) nasledovné: 

Sadzby podľa návrhu komory Podľa návrhu zákona v eur/mes. Rozdiel v eur/mes. 
3,50 eur/h 609 eur/mes. 640,00 + 31,00 
4,50 eur/h 783 eur/mes. 928,00 x 1,15 = 1067,20 + 284,20 

Odhadovaný priemerný počet rokov praxe predstavuje cca 21 rokov (podľa návrhu zákona 8. stupeň so základnou sadzbou 822,90 eura mesačne, čo prevyšuje hornú hranicu sadzby podľa návrhu komory, v ktorej mal byť zohľadnený (cit.) „kvalifikačný a špecializačný stupeň vzdelania ... dĺžku výkonu odbornej praxe“. 
Podľa návrhu zákona sa sadzba základného minimálneho mzdového nároku zvyšuje: 
- o 33 eur, ak sestra alebo pôrodná asistentka vykonáva certifikované pracovné činnosti, 
- o 66 eur, ak sestra alebo pôrodná asistentka vykonáva špecializované pracovné činnosti, 
- koeficientom 1,15 ak sestra alebo pôrodná asistentka vykonáva riadenie a organizáciu ošetrovateľskej praxe alebo pôrodnej asistencie. 

Sadzby pre 8. stupeň v eur/mes. podľa zákona Max. podľa petície Rozdiel v eur/mes. 
odborné pracovné činnosti 822,90 783,00 + 39,90 
certifikované činnosti 855,90 + 72,90 
špecializované činnosti 888,90 + 105,90 
riadiace činnosti 946,34 + 163,34 

U zamestnávateľa, ktorý v súčasnosti odmeňuje zamestnancov podľa Zákonníka práce a postupuje podľa § 120 Zákonníka práce, sú pracovné miesta sestier podľa náročnosti vykonávaných činností zaradené do 4. až 6. stupňa náročnosti (koeficienty minimálnej mzdy 1,6, 1,8 a 2,0). Sadzby minimálnych mzdových nárokov, navrhované v zákone pre sestry a pôrodné asistentky, budú pre činnosti rovnakej náročnosti v roku 2012 podstatne vyššie, než sadzby minimálnych mzdových nárokov podľa Zákonníka práce: 

Stupeň náročnosti Sadzba minimálneho mzdového nároku v eurách mesačne 
pracovného miesta Podľa ZP Podľa návrhu zákona od sumy Podľa návrhu zákona do sumy 
4. (1,6 x 327,20) 523,50 640,00 (+ 116,50) 928,00 (+ 404,50) 
5. (1,8 x 327,20) 589,00 706,00 (+ 117,00) 994,00 (+ 405,00) 
6. (2,0 x 327,20) 654,40 736,00 (+ 81,60) 1067,20 (+ 412,80) 

Nároky sestier a pôrodných asistentiek na mzdové zvýhodnenia (za nadčas, za sviatok, ...) zostanú zachované. Podľa údajov uvádzaných v doložke vplyvov (príloha č. 13a, str. 3, predposledný odsek) tieto mzdové zvýhodnenia v priemere predstavujú v prípade sestier podiel 10,77 % a v prípade pôrodných asistentiek 7,92 % z celkovej mzdy. Ak zoberieme ako základ sumu minimálnych mzdových nárokov, potom mzdové zvýhodnenia predstavujú ďalšie navýšenie o 12,06 % v prípade sestier a 8,6 % u pôrodných asistentiek. To znamená, že treba predpokladať, že skutočné mzdy sestier budú o 12,06 % vyššie než sumy minimálnych mzdových nárokov. V prípade pôrodných asistentiek treba predpokladať zvýšenie o 8, 6 % 
Zamestnávateľ, ktorý v súčasnosti odmeňuje svojich zamestnancov podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme, bude musieť (v zmysle návrhu zákona) výrazne zvýšiť mzdové ohodnotenie sestier a pôrodných asistentiek a dohodnúť s nimi mzdové podmienky podľa Zákonníka práce a v súlade s navrhovaným zákonom. Ostatní zamestnanci, vykonávajúci prácu s porovnateľnou, rovnakou, prípadne aj s vyššou náročnosťou budú naďalej odmeňovaní podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme. 
Zamestnávateľ si nevyhnutne bude klásť otázku, či má pri odmeňovaní svojich zamestnancov podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme prihliadať na skutočnosť, že iná časť jeho zamestnancov (sestry a pôrodné asistentky), vykonávajúcich prácu rovnakej, porovnateľnej, či dokonca nižšej náročnosti, je za svoju prácu ohodnocovaná priaznivejšie. Ak by zamestnávateľ chcel nejakým spôsobom „dorovnať“ platy zamestnancov odmeňovaných podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme, musel by pristúpiť k praktickej deformácii existujúcich inštitútov odmeňovania upravených zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme (napr. „umelým“ zvyšovaním osobných príplatkov, zaraďovaním do vyšších platových stupňov nezávisle od dĺžky praxe ...). 
Prirodzene, ďalším nevyhnutným predpokladom pre takýto postup by bol dostatok rozpočtovaných finančných prostriedkov na platy ostatných zamestnancov, ktoré však zamestnávateľ v súčasnosti k dispozícii nemá, a ktoré s najväčšou pravdepodobnosťou nezíska ani v budúcich obdobiach.

Z

N

Návrh bol vypracovaný na základe požiadaviek Slovenskej komory sestier a pôrodných asistsentiek.

MPSVR SR

K čl. I § 1 ods. 2 písm. a)  
Zásadne žiadam v čl. I § 1 ods. 2 písm. a) slová „alebo v zariadeniach sociálnej starostlivosti“ nahradiť slovami „v zariadeniach sociálnych služieb a v zariadeniach sociálnoprávnej ochrany detí a sociálnej kurately“. 
Odôvodnenie: 
Pokiaľ ide o „zariadenia sociálnej starostlivosti“ ide o zosúladenie znenia s platnou terminológiou. V súlade s § 22 zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) vybrané zariadenia sociálnych služieb, a to - zariadenia pre seniorov (§ 35), zariadenia opatrovateľskej služby (§ 36), domovy sociálnych služieb (§38), a špecializované zariadenia 
(§ 39), môžu okrem poskytovania sociálnych služieb podľa tohto zákona, poskytovať zdravotnú starostlivosť v rozsahu ošetrovateľskej starostlivosti podľa osobitného predpisu ( zákon č. 578/ 2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.) Výber zdravotných výkonov z katalógu zdravotných výkonov, ktoré v zariadeniach vykonávajú zamestnanci zariadenia spĺňajúci podmienky na výkon zdravotníckeho povolania, ustanovuje vyhláška Ministerstva zdravotníctva Slovenskej republiky č. 109/2009 Z. z., ktorou sa ustanovuje výber zdravotných výkonov z katalógu zdravotných výkonov, ktoré v zariadeniach sociálnych služieb vykonávajú zamestnanci zariadenia sociálnych služieb v znení vyhlášky Ministerstva zdravotníctva Slovenskej republiky č. 244/2011 Z. z.). V súlade s § 47a zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov však aj zariadenia sociálnoprávnej ochrany detí a sociálnej kurately (detský domov, detský domov pre maloletých bez sprievodu, krízové stredisko, resocializačné stredisko pre drogovo závislých a inak závislých) môžu okrem vykonávania opatrení podľa tohto zákona poskytovať ošetrovateľskú starostlivosť (zákon č. 578/ 2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov). V zariadeniach sociálnoprávnej ochrany detí a sociálnej kurately je zamestnaných 413 zdravotníckych zamestnancov – sestier, ktoré vykonávajú zdravotné výkony v rozsahu podľa vyhlášky Ministerstva zdravotníctva Slovenskej republiky č. 159/2011 Z. z., ktorou sa ustanovujú zdravotné výkony z katalógu zdravotných výkonov, ktoré v zariadeniach sociálnoprávnej ochrany detí a sociálnej kurately vykonávajú zamestnanci zariadenia sociálnoprávnej ochrany detí a sociálnej kurately.

Z

A

Návrh bol upravený v zmysle pripomienky.

MPSVR SR

K čl. I § 2 
Zásadne žiadam upraviť vecný obsah čl. I § 2 tak, aby v sadzbách minimálnych mzdových nárokoch bola zohľadnená aj miera zložitosti, zodpovednosti, psychická záťaž a fyzická záťaž pri pracovných činnostiach. 
Odôvodnenie: 
Sadzby minimálnych mzdových nárokov sestier určovať podľa dĺžky výkonu ošetrovateľskej praxe a zvyšovať podľa dosiahnutého vzdelania považujem za nedostatočné, vzhľadom na rozsah a obtiažnosť zdravotných výkonov pri jednotlivých pracovných činnostiach sestier.

Z

N

Na odmeňovanie sestier a pôrodných asistentiek sa vzťahuje Zákonník práce, tada aj príloha č. 1. Inak sú upravené len minimálne mzdové nároky.

MPSVR SR

K všeobecnej časti dôvodovej správy  
Zásadne žiadam v treťom odseku všeobecnej časti dôvodovej správy vypustiť poslednú vetu. 
Odôvodnenie: 
Stav v odmeňovaní sestier a pôrodných asistentiek „existujú významné rozdiely v mzdovej úrovni sestier a pôrodných asistentiek podľa miesta výkonu práce, druhu zamestnávateľa a rozsahu vykonávaného povolania“, nie je dôsledkom existujúcej právnej úpravy, resp. nie je dôsledkom skutočnosti, že odmeňovanie upravujú dva odlišné všeobecne záväzné právne predpisy. Navyše, predmetom samotného návrhu zákona nie je odstránenie existujúcich rozdielov v odmeňovaní, ale stanovenie minimálnych mzdových nárokov.

Z

A

Návrh bol upravený v zmysle pripomienky.

MPSVR SR

K doložke vybraných vplyvov 
V časti Vplyvy na rozpočet verejnej správy, na zamestnanosť vo verejnej správe a financovanie návrhu zásadne žiadam vyčísliť dopad na rozpočet Ministerstva práce, sociálnych vecí a rodiny Slovenskej republiky a dopad na územnú samosprávu, ktorý súvisí s úpravou odmeňovania zamestnancov v zariadeniach sociálnych služieb a zariadeniach sociálnoprávnej ochrany detí a sociálnej kurately. Do návrhu na riešenie zvýšených výdavkov zásadne žiadam deklarovať, že finančné prostriedky súvisiace so zmenami premietnutými do návrhu zákona nie sú kryté v rámci schváleného rozpočtu kapitoly Ministerstva práce, sociálnych vecí a rodiny Slovenskej republiky na roky 2012 – 2014. Výdavky predstavujú dopad na výdavkovú časť štátneho rozpočtu. Ďalej zásadne žiadam deklarovať ako budú zabezpečené zvýšené výdavky pre územnú samosprávu. Upozorňujem aj na skutočnosť, že zvýšené finančné nároky na rozpočty obcí a samosprávnych krajov vzniknú nie len v súvislosti s priamymi zmenami v uvedenom návrhu, ale aj v súvislosti s vyššími finančnými prostriedkami pre neverejných poskytovateľov odvíjajúcich sa od priemerných prevádzkových nákladov zariadení verejnej správy. Následne upozorňujem, že zvýšené finančné nároky na kapitolu Ministerstva práce, sociálnych vecí a rodiny Slovenskej republiky vzniknú nie len v súvislosti s priamymi zmenami v uvedenom návrhu, ale aj v súvislosti s vyššími finančnými prostriedkami pre neštátne subjekty, ktoré sú zriaďovateľmi detských domovov odvíjajúcich sa od výšky priemerných bežných výdavkov na každé miesto(dieťa) vo všetkých detských domovoch zriadených Ústredím práce, sociálnych vecí a rodiny. Predkladaný návrh zákona v prílohe č. 13a. Vplyvy na rozpočet verejnej správy, na zamestnanosť vo verejnej správe a financovanie návrhu neobsahuje dopad predmetného návrhu na štátny rozpočet (sestry v štátnych zariadeniach sociálnoprávnej ochrany detí a sociálnej kurately a neštátnych zariadeniach sociálnoprávnej ochrany detí a sociálnej kurately - detských domovoch a v neštátnych detských domovoch) a rozpočet územnej samosprávy ( sestry v zariadeniach sociálnych služieb v zriaďovateľskej alebo zakladateľskej pôsobnosti obcí a vyšších územných celkov, krízových strediskách, resocializačných strediskách). Preto zásadne žiadam doplniť obsah doložky vplyvov na verejnú správu o dopad na verejné financie, ktorý možno predpokladať v dôsledku skutočnosti, že navrhovaná právna úprava sa bude vzťahovať aj na sestry v zariadeniach sociálnej starostlivosti, nakoľko sestry, ktoré vykonávajú odborné pracovné činnosti spojené s poskytovaním ošetrovateľskej starostlivosti v zariadeniach sociálnej starostlivosti, sú v súčasnosti odmeňované podľa Zákonníka práce alebo podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme. Navrhovaná úprava – priemerná úroveň minimálnych mzdových nárokov (pri zachovaní prípadných 
nárokov na mzdové zvýhodnenia podľa Zákonníka práce, napr. za prácu nadčas) výrazne prevyšuje aktuálne dosahované priemerné mzdy sestier v zariadeniach sociálnej starostlivosti. Táto skutočnosť v doložke vplyvov (vplyv na verejnú správu) nie je zohľadnená.

Z

A

Doložka vplyvov bola upravená v zmysle pripomienky.

MPSVR SR

K doložke vybraných vplyvov 
V časti Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť“ zásadne žiadam doplniť v 4.1. „Kvantifikujte“ vyčíslený vplyv na odmeňovanie zdravotných sestier v zariadeniach 
sociálnych služieb a zariadeniach sociálnoprávnej ochrany detí a sociálnej kurately spolu s identifikovaním veľkosti tejto skupiny zamestnancov. 
Odôvodnenie: 
Z dôvodu jednoznačnosti.

Z

N

Ministerstvo zdravotníctva Slovenskej repulibkynedisponuje požadovanými údajmi.

MPSVR SR

K doložke vybraných vplyvov 
V časti 4.1. „Kvantifikujte“ zásadne žiadam vypustiť vyjadrenie „Vzhľadom na to, že nie je k dispozícii (neexistuje) žiadne štatistické zisťovanie, ktoré by porovnávalo doterajší príjem sestier a pôrodných asistentiek s novými sadzbami minimálneho mzdového nároku, nie je možné presne vyčísliť u koľkých domácnosti dôjde k zvýšeniu príjmov.“ 
Odôvodnenie: 
Štatistické zisťovanie nemôže porovnávať súčasný a navrhovaný právny stav.

Z

A

Návrh bol upravený v zmysle pripomienky.

MPSVR SR

K doložke vybraných vplyvov 
V časti 4.2. zásadne žiadam nahradiť uvedenú vetu slovným spojením „Bez vplyvu“. 
Odôvodnenie: 
Z dôvodu deklarovania reálnej situácie.

Z

A

Návrh bol upravený v zmysle pripomienky.

MPSVR SR

K doložke vybraných vplyvov 
V časti 4.3. zásadne žiadam slová „Vplyv zákona na rovnosť príležitosti je rozpracovaný v bode 3.2. (z pohľadu dopadu na porovnateľného zamestnanca u toho istého zamestnávateľa).“ nahradiť slovami „Predkladaný návrh môže mať vplyv na rodovú rovnosť z hľadiska vyrovnávania mzdových rozdielov medzi mužmi a ženami, nakoľko ovplyvnení zamestnanci v návrhu sú zastúpený najmä ženami.“ 
Odôvodnenie: 
Ovplyvnení zamestnanci v návrhu zákona sú zastúpený najmä ženami.

Z

A

Návrh bol upravený v zmysle pripomienky.

MPSVR SR

K doložke vybraných vplyvov 
V časti 4.4. zásadne žiadam odstrániť vyjadrenie, že zvýšenie mzdových nárokov bude mať pozitívny vplyv na zamestnanosť. Taktiež zásadne žiadam odstrániť vyjadrenie, že „Zamestnávatelia budú musieť v záujme zabezpečenia poskytovania rovnakej mzdy za prácu rovnakej hodnoty zlepšiť odmeňovanie aj ďalším povolaniam, ktoré vykonávajú podobne 
náročné práce. To bude ďalším pozitívnym dopadom aplikácie tohto zákona na zamestnanosť. Schválením tohto zákona nebudú nijako ohrozené žiadne skupiny obyvateľstva a nepredpokladá sa žiadne hromadné prepúšťanie zamestnancov.“. 
Odôvodnenie: 
Predpokladám, že zvyšovanie mzdových nárokov môže mať negatívny vplyv na dopyt po týchto zamestnancoch. Takisto predpokladám, že návrh môže mať vplyv na znižovanie výdavkov zamestnávateľa na poskytované služby z dôvodu optimalizácie nákladov. Rovnaký predpoklad vplyvu na zamestnanosť sa týka aj stanoviska v časti „Vplyvy na podnikateľské prostredie“.

Z

N

Neakceptované z dôvodu očakávaného zvýšeného záujmu o štúdium a výkon zdravotníckeho povolania sestra a pôrodný asistentka, ako aj ostatných zdravotníckych povolaní.

MPSVR SR

Všeobecná pripomienka k návrhu zákona 
Odmeňovanie sestier len v závislosti od dosiahnutého vzdelania a dosiahnutej praxe považujem za nedostatočné. Navrhovaný systém odmeňovania nedáva priestor na zohľadnenie náročnosti pracovnej činnosti, zložitosti, zodpovednosti, fyzickej záťaže a psychickej záťaže, čo je práve pri výkone zdravotníckych úkonov sestier a cieľovej skupine klientov, ktorým sa zdravotná starostlivosť poskytuje, nesporne významné a dôležité. 
V rámci predkladaného návrhu zákona sa preto nestotožňujem s právnou úpravou väzby minimálnych mzdových nárokov sestier podľa získanej odbornej spôsobilosti na výkon zdravotníckeho povolania a dĺžky výkonu ošetrovateľskej praxe, a to bez priamej väzby na reálne vykonávanú povahu a charakter pracovných činností sestier v sociálnych službách a pri výkone opatrení sociálnoprávnej ochrany detí a sociálnej kurately v zariadeniach. 
Ide o potrebu rešpektovania skutkového stavu v podmienkach poskytovania sociálnych služieb podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (ďalej len „zákon o sociálnych službách“) a súvisiacich personálnych požiadaviek a predpokladov. Považujem za nesporné, že vzhľadom na zdravotný stav klientov zariadení sociálnych služieb na riešenie nepriaznivej sociálnej situácie z dôvodu ťažkého zdravotného postihnutia alebo nepriaznivého zdravotného stavu a ich odkázanosť na dlhodobú sociálno-zdravotnú starostlivosť, je pôsobenie sestier v rámci personálneho zabezpečenia pri poskytovaní sociálnych služieb nezastupiteľné. 
Sestra pri poskytovaní sociálnych služieb z hľadiska skutkového stavu však v zásade neposkytuje zdravotnú starostlivosť, ale sa len podieľa na zabezpečovaní zdravotnej starostlivosti, a jej získaná odborná spôsobilosť na výkon odborných pracovných činností v zdravotníctve tým nemôže v plnom rozsahu nájsť reálne uplatnenie v rámci náplne pracovných činností. 
V súlade s § 47a zákona č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov zariadenia sociálnoprávnej ochrany detí a sociálnej kurately (detský domov, detský domov pre maloletých bez sprievodu, krízové stredisko, resocializačné stredisko pre drogovo závislých a inak závislých) môžu okrem vykonávania opatrení podľa tohto zákona poskytovať ošetrovateľskú starostlivosť (zákon č. 578/ 2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov). 

Možnosť poskytovania zdravotnej starostlivosti v rozsahu ošetrovateľskej starostlivosti vo vybraných zariadeniach sociálnych služieb a v zariadeniach sociálnoprávnej ochrany detí a sociálnej kurately sa z hľadiska skutkového stavu neuplatňuje v dôsledku nepreviazanosti s platnou právnou úpravou v oblasti zdravotnej starostlivosti a jej financovania zo zdrojov verejného zdravotného poistenia. 
Problémom platného právneho stavu je nemožnosť uzatvárania zmlúv o poskytovaní zdravotnej starostlivosti medzi zdravotnou poisťovňou a vybraným zariadením sociálnych služieb (právnickou osobou) a zariadením na výkon opatrení sociálnoprávnej ochrany detí a sociálnej kurately (právnickou osobou), a tým aj nemožnosť úhrady za poskytnutú zdravotnú starostlivosť z prostriedkov verejného zdravotného poistenia. Dôvodom je nepreviazanosť právnej úpravy s predpismi z oblasti zdravotnej starostlivosti - vybrané zariadenie sociálnych služieb a zariadenie na výkon opatrení sociálnoprávnej ochrany detí a sociálnej kurately nemá právne postavenie poskytovateľa zdravotnej starostlivosti v rozsahu ošetrovateľskej starostlivosti. 
V zariadeniach sociálnych služieb v zriaďovateľskej pôsobnosti alebo zakladateľskej pôsobnosti obcí a vyšších územných celkov bolo k 31.12.2010 zamestnaných 2 649 sestier s priemernou mesačnou mzdou 625, 19 eura. 
Sestra v podmienkach poskytovania sociálnych služieb podľa tohto zákona, a to vrátane poskytovania sociálnych služieb v zariadeniach sociálnych služieb, vykonáva pracovné činnosti v tíme pracovníkov , ktorí vykonávajú rôznorodé odborné pracovné činnosti, na ktoré by sa naďalej vzťahovali súvisiace mzdové nároky podľa povahy a charakteru vykonávaných pracovných činností a súvisiacich potrebných kvalifikačných predpokladov pre výkon týchto činností. 
V zariadeniach sociálnoprávnej ochrany a sociálnej kurately v súčasnosti je zamestnaných 413 sestier s priemernou mesačnou mzdou 688 €. 
Navrhované minimálne sadzby mzdového nároku sestry a pôrodnej asistentky uvedené v prílohe k predkladanému návrhu zákona považuje za neprimerane vysoké a nadsadené, a to aj napriek mimoriadnej náročnosti vykonávanej práce, pričom návrh zákona dáva navyše priestor na ich zvyšovanie podľa dosiahnutého vzdelania a špecializácie. 
Na porovnanie uvádzame mzdové ohodnotenie zamestnancov orgánov sociálnoprávnej ochrany detí a sociálnej kurately, kde má 95,07% zamestnancov vysokoškolské vzdelanie. 
Údaje sú za I. polrok 2011: 
- v štátnej službe v platovej triede 4 až 8 je tarifný plat v rozpätí 406,50 € až 582 € čiže priemerná čistá mzda je 552,02 €, priemerná hrubá mzda je 672,17 €. 
- vo verejnej službe v platovej triede 8 až 12 (odborní zamestnanci – psychológovia) tarifný plat v rozpätí 381 € až 747,50 €, čiže priemerná čistá mzda je 555,04 € a priemerná hrubá mzda je 697,40 €. 
- priemerné osobné ohodnotenie zamestnancov oddelení sociálnoprávnej ochrany detí a sociálnej kurately je 56,91 €. 
Z hľadiska odmeňovania a súvisiacich mzdových nárokov by išlo o ničím neodôvodnenú nerovnosť v zaobchádzaní medzi odbornými zamestnancami v sociálnych službách aj pri výkone opatrení sociálnoprávnej ochrany detí a sociálnej kurately v zariadeniach a vo všeobecnosti o nevyváženosť právnej úpravy odmeňovania u zamestnancov s porovnateľným vzdelaním, resp. vyšším stupňom vzdelania a odbornou spôsobilosťou a porovnateľným 

charakterom, zložitosťou, psychickou a fyzickou náročnosťou výkonu práce v rovnakých pracovných podmienkach, a to pri starostlivosti o rovnakú cieľovú skupinu (klienti zariadení). 
Ustanovenie minimálnych mzdových nárokov sestier v zariadeniach sociálnych služieb podľa navrhovanej právnej úpravy bude mať nesporne dôsledky v oblasti zvýšených nárokov na finančné zabezpečenie súvisiacich mzdových a odvodových povinností zamestnávateľov, a to tak obcí a vyšších územných celkov (ako zriaďovateľov alebo zakladateľov zariadení sociálnych služieb), ako aj neverejných poskytovateľov sociálnych služieb v zariadeniach sociálnych služieb, čo prehĺbi súčasnú krízovú situáciu v oblasti financovania sociálnych služieb. 
Rovnako ustanovenie minimálnych mzdových nárokov sestier v zariadeniach sociálnoprávnej ochrany detí a sociálnej kurately podľa navrhovanej právnej úpravy bude mať nesporne dôsledky v oblasti zvýšených nárokov na finančné zabezpečenie súvisiacich mzdových a odvodových povinností zamestnávateľov, a to tak Ústredia práce, sociálnych vecí a rodiny, obcí a vyšších územných celkov (ako zriaďovateľov alebo zakladateľov zariadení sociálnoprávnej ochrany detí a sociálnej kurately), ako aj neverejných zariadení sociálnoprávnej ochrany detí a sociálnej kurately, čo prehĺbi súčasnú napätú situáciu v oblasti financovania i v tejto oblasti.

O

A

Návrh vychádza z požiadaviek Slovenskej komory sestier a pôrodných asistentiek.

MPSVR SR

K názvu návrhu zákona 
Odporúčam zmeniť znenie návrhu zákona na „zákon o minimálnych mzdových nárokoch sestier a pôrodných asistentiek a o zmene a doplnení niektorých zákonov“. 
Odôvodnenie: 
Legislatívno-technická úprava v nadväznosti na návrh na doplnenie čl. III do návrhu zákona.

O

N

Neakceptovaná vzhľadom na to, že nový článok III. sa nenavrhuje doplniť.

MPSVR SR

K čl. I § 1 ods. 2 písm. a) 
Odporúčam v čl. I § 1 ods. 2 písm. a) slová „odborné pracovné činnosti spojené s poskytovaním ošetrovateľskej starostlivosti“ nahradiť slovami „odborné pracovné činnosti, špecializované pracovné činnosti alebo certifikované pracovné činnosti v ošetrovateľskej starostlivosti“. 
Odôvodnenie: 
Zo znenia ustanovenia nie je najmä vo vzťahu k sestrám v zariadeniach sociálnych služieb jednoznačné, či sa predkladaný návrh zákona má vzťahovať len na sestry, ktoré poskytujú zdravotnú starostlivosť v rozsahu ošetrovateľskej starostlivosti, alebo aj na sestry, ktoré sa len „podieľajú“ na poskytovaní zdravotnej starostlivosti v rozsahu ošetrovateľskej starostlivosti. Zároveň je potrebné znenie ustanovenia previazať aj s právnou úpravou v § 2 ods. 2 a 3 návrhu zákona (možný výkon špecializovaných pracovných činností, výkon certifikovaných pracovných činností).

O

N

Navrahovaná úprava nadväzuje na vymedzenie výkonu pracovných činností v iných všeobecne záväzných právnych predpisoch, napr. nariadenie vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností (§12).

MPSVR SR

K čl. I § 1 ods. 2 písm. b)  
Odporúčam slová „odborné pracovné činnosti spojené s poskytovaním pôrodnej asistencie vrátane starostlivosti o ženu“ nahradiť slovami „odborné pracovné činnosti, špecializované pracovné činnosti alebo certifikované pracovné činnosti v pôrodnej asistencii vrátane ošetrovateľskej starostlivosti o ženu“. 
Odôvodnenie: 
Na odôvodnenie úpravy sa primerane vzťahuje odôvodnenie k úprave v čl. I § 1 ods. 2 písm. a).

O

N

Navrahovaná úprava nadväzuje na vymedzenie výkonu pracovných činností v iných všeobecne záväzných právnych predpisoch, napr. nariadenie vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností (§15).

MPSVR SR

K čl. I § 2 ods. 2  
Odporúčam na konci čl. I § 2 ods. 2 doplniť tieto slová „príslušného špecializačného odboru spojené s ošetrovateľskou starostlivosťou“. 
Odôvodnenie: 
Ide o spresnenie ustanovenia v záujme jednoznačnosti jeho interpretácie.

O

ČA

Návrh bol doplnený o uvedenie príslušného špecializačnéh odboru.

MPSVR SR

K čl. I § 2 ods. 4 
Slová na konci vety čl. I § 2 ods. 4 „sa nezvyšuje podľa odseku 3“ odporúčam nahradiť slovami „sa zvyšuje len podľa odseku 2“. 
Odôvodnenie: 
Pre jednoznačnejšiu formuláciu navrhujem negatívne vymedzenie postupu nahradiť pozitívnym vymedzením, t.j. jednoznačne formulovať, ako sa postupuje pri zvyšovaní sadzby minimálnych mzdových nárokov sestry v prípade, ak by jej patrilo zvýšenie podľa odseku 2 aj podľa odseku 3.

O

A

Návrh bol upravený v zmysle pripomienky.

MPSVR SR

K čl. I § 3 ods. 4 
Slová na konci vety čl. I § 3 ods. 4 „sa nezvyšuje podľa odseku 3“ odporúčam nahradiť slovami „sa zvyšuje len podľa odseku 2“. 
Odôvodnenie: 
Pre jednoznačnejšiu formuláciu navrhujem negatívne vymedzenie postupu nahradiť pozitívnym vymedzením, t.j. jednoznačne formulovať, ako sa postupuje pri zvyšovaní sadzby minimálnych mzdových nárokov pôrodnej asistentky v prípade, ak by jej patrilo zvýšenie podľa odseku 2 aj podľa odseku 3.

O

A

Návrh bol upravený v zmysle pripomienky.

MPSVR SR

K čl. I § 4 ods. 3  
Odporúčam uviesť lehotu úpravy sadzby minimálnych mzdových nárokov. 
Odôvodnenie: 
Z dôvodu jednoznačnosti.

O

N

Navrhovaná úprava valorizácie sadzby minimálnych mzdových nárokov je dostatočná.

MPSVR SR

K čl. I § 4 ods. 5 
Odporúčam priamo novelizovať ustanovenie § 3 ods. 2 Zákonníka práce vložením novelizačného článku III v znení: 

„Čl. III 
Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z. a zákona č. 257/2011 Z. z. sa mení takto: 

V § 3 odsek 2 znie: 
„(2) Pracovnoprávne vzťahy zamestnancov v doprave, sestier a pôrodných asistentiek, členov posádok lodí plávajúcich pod štátnou vlajkou Slovenskej republiky, zamestnancov súkromných bezpečnostných služieb a profesionálnych športovcov sa spravujú týmto zákonom, ak osobitný predpis neustanovuje inak.“. 
Odôvodnenie: 
Návrh zákona v čl. I § 4 ods. 5 zákona v znení „Na odmeňovanie sestier a pôrodných asistentiek sa vzťahuje Zákonník práce, ak tento zákon neustanovuje inak.“ predstavuje nepriamu novelu Zákonníka práce. Zákonník práce však už obsahuje ustanovenia, ktorými sa pre určité skupiny zamestnancov ustanovuje odchýlny postup v osobitnom predpise. 
Odporúčam uplatniť rovnaký princíp aj pre sestry a pôrodné asistentky, pre ktoré tento zákon ustanovuje odlišné garancie od garancií, vyplývajúcich z § 120 Zákonníka práce: 

- širší rozsah uplatnenia inštitútu minimálnych mzdových nárokov (vzťahujú sa aj na zamestnancov, ktorých mzdové podmienky sú dohodnuté v kolektívnej zmluve), 
- osobitné sadzby minimálnych mzdových nárokov (sú ustanovené sumami v eurách mesačne), 
- neuplatňuje sa príloha č. 1 k Zákonníku práce (charakteristiky stupňov náročnosti), 
- osobitný spôsob ich stanovenia podľa individuálnych kritérií (vzdelanie a prax osoby na pracovnom mieste, kým minimálne mzdové nároky podľa § 120 Zákonníka práce sa viažu výlučne na náročnosť vykonávaných prác). 

Návrh vychádza zo znenia § 3 odsek 2 Zákonníka práce, platného k 1. septembru 2011. Pokiaľ by predmetné ustanovenie Zákonníka práce bolo zmenené pred účinnosťou tohto zákona, je potrebné návrh aktualizovať.

O

N

Túto situáciu rieši navrhovaný zákon v § 4 ods. 5.

MPSVR SR

K čl. II bod 2  
Žiadam vypustiť v čl. II bod 2. Odporúčam zvážiť presunutie predmetnej úpravy do čl. I návrhu zákona a súčasne rozšíriť pôsobnosť úpravy navrhovanej§ 32c ods. 1 aj na zamestnávateľov, ktorí pri odmeňovaní sestier a pôrodných asistentiek v súčasnosti postupujú podľa Zákonníka práce. 
Odôvodnenie: 
Úprava nepatrí do zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme. Tento zákon (č. 553/2003 Z. z.) sa prijatím navrhovanej novelizácie prestane vzťahovať na sestry a pôrodné asistentky. Ak má byť súčasťou návrhu povinnosť upraviť pracovné zmluvy (mzdové podmienky) dotknutých zamestnancov, úprava podľa navrhovaného odseku 1 by sa mala vzťahovať na všetkých zamestnávateľov, nielen na zamestnávateľov, ktorí pri odmeňovaní zamestnancov postupujú podľa zákona č. 553/2003 Z. z.

O

N

Prechodné ustanovenie má opodstatnenie v článku II, pretože sa navrhuje vyňatie sestier a pôrodných asistetiek, ktorých platové pomery boli upravené v zákone č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, z pôsobnosti tohto zákona.

MPSVR SR

K prílohe k návrhu zákona 
V označení prílohy odporúčam slová „minimálneho mzdového nároku sestry a pôrodnej asistentky“ nahradiť slovami „minimálnych mzdových nárokov sestier a pôrodných asistentiek“. Slovo „stupeň“ odporúčam nahradiť slovami „platový stupeň“, slová „dĺžka praxe“ odporúčam nahradiť slovami „počet rokov praxe“ v nadväznosti na túto úpravu v tabuľke uvádzať „0, od 3, od 6, od 9 , od 12 atď., a slová „v eurách mesačne“ odporúčam nahradiť slovami „(euro mesačne)“. V rámci číselného vyjadrenia minimálnych mzdových nárokov odporúčam sumy uviesť na jedno desatinné miesto. 
Odôvodnenie: 
Ide o zosúladenie s označením zákona a § 1 ods. 3 zákona ako i o úpravy formulačného charakteru.

O

ČA

Návrh bol upravený v zmysle pripomienky, s výnimkou platového stupňa.

MPSVR SR

K všeobecnej časti dôvodovej správy  
Odporúčam doplniť odôvodnenie všeobecnej časti dôvodovej správy návrhu zákona, ktorým majú byť osobitne upravené minimálne mzdové nároky sestier a pôrodných asistentiek. 
Odôvodnenie: 
Predmetom návrhu zákona je priaznivejšia úprava minimálnych mzdových nárokov vybraných kategórií zamestnancov na úrovni presahujúcej: 
a) skutočné (aktuálne) priemerné mzdové ohodnotenie týchto zamestnancov poskytované podľa Zákonníka práce (zákon č. 311/2001 Z. z. v znení neskorších predpisov), príp. podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme v znení neskorších predpisov, 
b) základnú (minimálnu) úroveň ohodnotenia práce ostatných zamestnancov vykonávajúcich prácu vo verejnom záujme, odmeňovaných podľa zákona č. 553/2003 Z. z. a vykonávajúcich prácu, ktorej náročnosť môže byť porovnateľná, rovnaká či dokonca vyššia, 
c) výšku priemernej nominálnej mesačnej mzdy zamestnanca v národnom hospodárstve, 
d) minimálne mzdové nároky ustanovené v § 120 Zákonníka práce, 

pri zachovaní ďalších prípadných nárokov na mzdové zvýhodnenia podľa Zákonníka práce (napr. mzdového zvýhodnenia za prácu nadčas, za prácu vo sviatok alebo za prácu v noci). 
Základným kritériom pre diferenciáciu minimálnych mzdových nárokov podľa Zákonníka práce, resp. pre zaraďovanie zamestnancov do platových tried podľa zákona č. 553/2003 Z. z., je náročnosť vykonávanej pracovnej činnosti. Táto úprava sa v súčasnosti vzťahuje aj na sestry a pôrodné asistentky. 
Návrh zákona, resp. zákon má garantovať minimálne mzdové nároky vybraných kategórií zdravotníckych zamestnancov, ktorých výsledkom budú priaznivejšie mzdové podmienky nielen v porovnaní s ostatnými kategóriami zdravotníckych pracovníkov ale aj v porovnaní s ostatnými kategóriami zamestnancov odmeňovaných podľa Zákonníka práce alebo podľa zákona č. 553/2003 Z. z. 
Na základe vyššie uvedených skutočností je nevyhnutné, aby všeobecná časť dôvodovej správy návrhu zákona obsahovala dôvody na prijatie právnej úpravy, predmetom ktorej je priaznivejšia úprava minimálnych mzdových nárokov osobitnej skupiny zamestnancov, a to nielen z dôvodu rozdielov v rámci tejto skupiny zamestnancov. Súčasné odôvodnenie predloženého návrhu považujem za nepostačujúce.

O

A

Návrh bol doplnený v zmysle pirpomienky.

ÚVO

k článku II a § 32c 
1. Odporúčame zvážiť, či nie je potrebné navrhovaný nový § 32c zákona č. 553/2003 Z. z. zaradiť do článku I ako prechodné ustanovenie, aby sa povinnosť v ňom navrhovaná vzťahovala na všetkých zamestnávateľov bez ohľadu na to, či zamestnávateľom je štátne zariadenie alebo neštátne zariadenie ako je uvedené aj v dôvodovej správe, nakoľko zákon č. 553/2003 Z. z. sa vzťahuje iba na zamestnávateľov uvedených v jeho § 1, teda iba na "verejný sektor".

O

N

Prechodné ustanovenie má opodstatnenie v článku II, pretože sa navrhuje vyňatie sestier a pôrodných asistetiek, ktorých platové pomery boli upravené v zákone č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, z pôsobnosti tohto zákona.

ÚVO

k článku II § 1 ods. 5 
V čl. II § 1 ods. 5 zákona č. 553/2003 Z. z. odporúčame na konci doplniť slovami „na ktoré sa vzťahuje osobitný právny predpis 3a)“. V poznámke pod čiarou k odkazu 3a) by mal byť citovaný navrhovaný zákon o minimálnych mzdových nárokoch sestier a pôrodných asistentiek....č......../2011 Z. z. 
Odôvodnenie: 
Návrh zákona o minimálnych mzdových nárokoch sestier a pôrodných asistentiek sa vzťahuje len na taxatívne vymedzený okruh zdravotných sestier a pôrodných asistentiek ustanovený v § 1, ale podľa navrhovaného znenia § 1 ods. 5 sa z právnej úpravy podliehajúcej zákonu č. 553/2003 Z. z. majú vyňať mzdové nároky všetkých sestier a pôrodných asistentiek, ktoré sú zamestnankyňami vo verejnom sektore.

O

N

Úprava textu doplnením poznámky pod čiarou je nadbytočná.

NBÚ

všeobecne: 
Odporúčame zvážiť, či nie je potrebné navrhovaný nový § 32c zákona č. 553/2003 Z. z. zaradiť do článku I ako prechodné ustanovenie, aby sa povinnosť v ňom navrhovaná vzťahovala na všetkých zamestnávateľov bez ohľadu na to, či zamestnávateľom je štátne zariadenie alebo neštátne zariadenie ako je uvedené aj v dôvodovej správe, nakoľko zákon č. 553/2003 Z. z. sa vzťahuje iba na zamestnávateľov uvedených v jeho § 1, teda iba na "verejný sektor". 

Zároveň dávame do pozornosti, že zdravotné sestry a pôrodné asistentky, ktoré sú v súčasnosti odmeňované podľa zákona č. 553/2003 Z. z., budú od nadobudnutia účinnosti odmeňované výlučne podľa Zákonníka práce, kde vo viacerých prípadoch môže teoreticky dôjsť k "oslabeniu" ich nárokov z pracovného pomeru (napr. § 18 z. č. 553/2003 Z. z. § 122 ZP).

O

N

Prechodné ustanovenie má opodstatnenie v článku II, pretože sa navrhuje vyňatie sestier a pôrodných asistetiek, ktorých platové pomery boli upravené v zákone č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov, z pôsobnosti tohto zákona.

NBS

Národná banka Slovenska súhlasí s predloženým návrhom zákona za predpokladu, že zdrojové krytie zvýšenia miezd sestier a pôrodných asistentiek bude zabezpečené v rámci Návrhu rozpočtu verejnej správy na roky 2012 až 2014. 

B. K čl. I 

1. V § 2 ods. 4 navrhujeme slová „podľa odseku 2 aj podľa odseku 3“ nahradiť slovami „podľa odseku 2 a súčasne podľa odseku 3“. Rovnakú úpravu navrhujeme urobiť aj v § 3 ods. 4 
2. V dôvodovej správe je potrebné „Osobitnú časť“ označiť ako časť B. 
3. V osobitnej časti dôvodovej správy k § 2 a 3, v celej časti „Vplyvy na rozpočet verejnej správy, na zamestnanosť vo verejnej správe a financovanie návrhu“ a v celej časti „Sociálne vplyvy - vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť“ je potrebné symbol eura „€“ nahradiť skloňovaným slovom „euro“.

O

ČA

Návrh bol upravený v zmysle pripomeinok uplatnených k čl. I.

KOZ SR

Návrh zákona o minimálnych mzdových nárokoch sestier a pôrodných asistentiek a o doplnení zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpsiso 
Konfederácia odborových zväzov SR predkladá k návrhu zákona o minimálnych mzdových nárokoch sestier a pôrodných asistentiek a o doplnení zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov nasledujúce pripomienky. 

A: Zásadné pripomienky 
1/ Čl. I - § 1 ods.2 písm.a) 
Návrh zákona v zariadeniach sociálnych služieb sa bude súbežne uplatňovať so zákonom č. 553/2003 Z.z. o odmeňovaní niektorých zamestnancov pri výkone práce vo verejnom záujme a tiež Zákonník práce. Návrh zákona rieši iba minimálne mzdové nároky sestier, o výške mzdových zvýhodnení podľa Zákonníka práce sa bude kolektívne vyjednávať pričom ZP nepozná inštitúty ako napr. príplatok za zmennosť , kreditový príplatok. V prípade dojednania inej výšky mzdových zvýhodnení bude diskriminovaná iná skupina zamestnancov, pri nepriznaní príplatku za zmennosť a kreditového príplatku skupina sestier. 
Návrh zákona je potrebné doplniť –vyprecizovať pôsobnosť zákona v časti týkajúcej sa sestier v zariadeniach sociálnych služieb, kde sú setry zaradené na základe katalógu pracovných činnosti do platových tried 6-9. Použitím formulácie v návrh zákona .....samostatne vykonávajú....je možné spochybniť pôsobnosť zákona pre túto skupinu sestier. 
Zákon nerieši otázku zamestnancov, ktorí vykonávajú zdravotné výkony v zariadeniach sociálnoprávnej ochrany deti a sociálnej kurately , ktoré sú upravené vyhláškou Ministerstva zdravotníctva č. 159/2011 Z.z. 
2/ Čl. I § 2 ods. 1 písm.a) 
Pripomienka totžná s § 1 ods.a), ktorá sa týka sestier zaradených podľa katalógu pracovných činnosti (nar.vlády č. 341/2004 Z.z.) nielen do 6. platovej triedy ale aj do 7 .platovej triedy, kde setra nevykonáva ošetrovateľskú prax ale zabezpečuje poskytovanie zdravotnej starostlivosti.

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

AZZZ SR

všeobecne k návrhu 
nesúhlasíme s predloženým návrhom zákona, pretože predložený návrh predkladá nesystémové riešenie navrhujúce úpravu minimálnych mzdových nárokov len jednej skupiny zdravotníckych pracovníkov (sestier a pôrodných asistentiek) a nerieši úpravu minimálnych mzdových nárokov lekárov, zdravotníckych asistentov, laborantov, technikov a iných zdravotníckych pracovníkov.

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

AZZZ SR

všeobecne k návrhu 
nesúhlasime s predloženým návrhom zákona, pretože v predloženom návrhu nie je zadefinované financovanie navrhovaného navýšenia a terajšie rozpočty zdravotníckych zariadení takéto navýšenie neumožňujú.

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

AZZZ SR

všeobecne k návrhu 
nesúhlasime s predloženým návrhom zákona, pretože v predloženom návrhu nie je zadefinované, či sa navrhovaná úprava má týkať výhradne zdravotníckych zariadení v gescii štátu alebo všetkých zdravotníckych zariadení. 
Nesúhlasime, aby zdravotníckym zariadeniam, ktoré majú súkromných vlastníkov, štát prikazoval výšku miezd pre jeden typ zdravotníckych pracovníkov (v žiadnom rezorte takéto riešenie neexistuje).

Z

N

Navrhovaná úprava sa týka všetkých sestier a pôrodných asistentiek odmeňovaných mzdou v pracovnom pomere. Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

AZZZ SR

všeobecne k návrhu 
nesúhlasime s predloženým návrhom zákona, pretože návrh takéhoto zákona bez navýšenia zdrojov do systému zdravotnej starostlivosti bude znamenať likvidáciu väčšiny lôžkových zdravotníckych zariadení. Navrhuje stiahnuť predložený návrh zákona a eventuálne pripraviť návrh zákona, ktorý by systémovo riešil odmeňovanie všetkých zdravotníckych pracovníkov, nielen jednej skupiny.

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

RUZ

Postoj RÚZ k predkladanému materiálu 
RÚZ zásadne nesúhlasí s prijatím navrhovaného zákona a odporúča predkladateľovi stiahnuť ho z legislatívneho procesu. RÚZ je presvedčená o škodlivosti inštitútu minimálnej mzdy a na neho nadväzujúcich minimálnych mzdových nárokov a to bez ohľadu na odvetvie ekonomiky, v ktorom je minimálna mzda/nároky zavedená.

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

RUZ

Zásadná pripomienka  
RÚZ zásadne nesúhlasí s predloženým návrhom zákona ako celkom a odporúča uvedený návrh zákona neprijať. 
Odôvodnenie predloženej pripomienky: 
RÚZ zásadne nesúhlasí s prijatím navrhovaného zákona a odporúča predkladateľovi stiahnuť ho z legislatívneho procesu. RÚZ je presvedčená o škodlivosti inštitútu minimálnej mzdy a na neho nadväzujúcich minimálnych mzdových nárokov a to bez ohľadu na odvetvie ekonomiky, v ktorom je minimálna mzda/nároky zavedená. RÚZ neodporúča prijatie navrhovaného zákona najmä z nasledovných dôvodov: 
1. Práca v pracovnom pomere je vykonávaná na základe pracovnej zmluvy, ktorej podstatnou náležitosťou je uvedenie mzdových podmienok (ak nie sú dohodnuté v kolektívnej zmluve). Pracovná zmluva je podľa Zákonníka práce uzatvorená v momente, keď sa jej účastníci dohodli na jej obsahu, čo zahŕňa okrem iného aj mzdového podmienky. Predložený návrh zákona považujeme za neodôvodnené obmedzenie zmluvnej slobody medzi zamestnancom a zamestnávateľom v odvetví zdravotníctva. RÚZ odmieta stanovovanie miezd, resp. minimálnych mzdových nárokov, pretože vytvárajú umelú prekážku podnikania a zamestnávania, v tomto prípade v odvetví zdravotníctva. Kritérium pre zvyšovanie minimálnych mzdových nárokov podľa počtu odpracovaných rokov považujeme za zvlášť nešťastné, pretože má potenciál spôsobiť nezamestnanosť zdravotných sestier a pôrodných asistentiek vyššieho veku. Výška minimálneho mzdového nároku takýchto sestier/ pôrodných asistentiek má potenciál presiahnuť hodnotu ich práce a preto budú zamestnávatelia motivovaní zamestnávať skôr mladšie sestry/pôrodné asistentky. Týmto opatrením sa v prípade straty zamestnania pri sestre/pôrodnej asistentke vyššieho veku podstatne sťažuje jej ďalšie uplatnenie v odbore, pričom práve zamestnanci vyššieho veku sú veľmi zraniteľnou skupinou, ktorá si len veľmi ťažko hľadá prácu mimo svojej špecializácie. Súčasne upozorňujeme, že sektor zdravotníctva môže v takomto prípade prísť o sestry/pôrodné asistentky s dlhoročnou praxou a skúsenosťami. 

2. Predkladateľ v doložke vplyvov konštatuje vplyv na verejné financie v roku 2012 vo výške viac než 58 mil. eur, pričom tento vplyv nie je rozpočtovo krytý a v ďalších rokoch sa predpokladá jeho nárast. RÚZ považuje za nezodpovedné takýmto spôsobovať zaťažovať verejné financie v dnešnej ekonomickej situácií a v zúriacej dlhovej kríze. Predkladateľ v doložke vplyvov taktiež konštatuje, že na základe predloženého návrhu zákona sa priemerný mzdový nárok sestry a pôrodnej asistentky v porovnaní s výškou mzdy za 1. polrok 2011 zvýši v priemere o 23,89 % (čo sa zrejme vzťahuje na sestry a pôrodné asistentky v zdravotníckych zariadeniach v správe ministerstva zdravotníctva, ostatných rezortov, VÚC, miest a obcí). Je odôvodnené predpokladať, že takéto zvýšenie platov zdravotníckeho personálu vyvolá tlak na zvyšovanie platov aj v súkromnom sektore. S ohľadom na skutočnosť, že v zdravotníckych zariadeniach spolu so sestrami a pôrodnými asistentkami poskytujú zdravotnú starostlivosť a zabezpečujú poskytovanie zdravotnej starostlivosti ďalší zdravotnícki pracovníci (zdravotnícke povolania podľa osobitného predpisu) a nezdravotnícki pracovníci s porovnateľným vzdelaním, resp. odbornou spôsobilosťou podľa osobitného predpisu, ktorí vykonávajú práce s porovnateľnou mierou zložitosti, zodpovednosti a namáhavosti, a to v rovnakých alebo porovnateľných pracovných podmienkach a pri dosahovaní rovnakej alebo porovnateľnej výkonnosti a výsledkov práce, mzda sestier a pôrodných asistentiek sa pre zamestnávateľov stane východiskom pre odmeňovanie ostatných pracovníkov zdravotníckych zariadení (právo na rovnaké zaobchádzanie, odmeňovanie, nediskrimináciu, právo na rovnakú mzdu za rovnakú prácu alebo za prácu rovnakej hodnoty). V roku 2009 v zdravotníckych zariadeniach v SR pracovalo 104 678 pracovníkov, z toho 32 710 sestier a 1 769 pôrodných asistentiek. Návrh zákona môže vyvolať ďalší tlak na finančne poddimenzovaný sektor zdravotníctva. Takéto opatrenie teda môže spôsobiť, že v snahe ušetriť na zvýšených mzdách sa bude počet zamestnancov znižovať. RÚZ ďalej upozorňuje, že podľa údajov Štatistického úradu SR priemerná nominálna mesačná mzda vzrástla za rok 2010 o 3,8% (reálne mzdy vzrástli o 2,7%). Predpokladaný nárast mzdového nároku vysoko prevyšuje tieto miery rastu. 

3. RÚZ upozorňuje, že hodnota práce nie je rovnaká vo všetkých regiónoch SR a teda v dôsledku navrhovanej regulácie môžu nastať problémy v regiónoch, v ktorých hodnota práce zdravotných sestier/pôrodných asistentiek nedosahuje hodnotu minimálnych mzdových nárokov. 

4. Minimálne mzdové nároky sú v súčasnosti upravené v §120 Zákonníka práce, v nadväznosti na zákon o minimálnej mzde (Zákon NR SR č. 663/2007 Z.z. o minimálnej mzde). RÚZ je presvedčená, že úprava pracovného práva vrátane minimálnych mzdových nárokov má byť obsiahnutá v Zákonníku práce a na špecifickú úpravu samostatným zákonom neexistuje relevantný dôvod. RÚZ konštatuje, že prijatie právneho predpisu tohto typu zakladá nebezpečný precedens smerom do budúcna a otvára priestor na požiadavky ďalších odvetví, nakoľko zrejme neexistuje odvetvie, ktorého zamestnanci by nemali subjektívny pocit, že mzdy sú príliš nízke.

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

SLK

Slovenská lekárska komora navrhuje stiahnutie návrhu zákona z legislatívneho procesu. 

Odôvodnenie: 

Navrhujeme stiahnuť predmetný návrh zákona z legislatívneho procesu, nakoľko sa jedná o nekoncepčný, nesystémový zásah do zmluvných vzťahov medzi poskytovateľmi zdravotnej starostlivosti ako zamestnávateľmi a sestrami a pôrodnými asistentkami ako zamestnancami. Namiesto toho, aby prekladateľ návrhu zákona systémovo riešil príčinu negatívnych javov v zdravotníctve, nesystémovo rieši len jednu z mnoho otázok vyplývajúcich z nedofinancovania zdravotníctva. Považujeme za neprijateľné, ak v rámci jednej skupiny, v tomto prípade zdravotníckych pracovníkov, dochádza k izolovanému uplatňovaniu svojich nárokov. 

Dopad návrhu zákona je o to závažnejší, že nerieši mzdové podmienky sestier a pôrodných asistentiek len v štátnych zdravotníckych zariadeniach, ale rovnako tak v súkromných zdravotníckych zariadeniach. Považujeme za neprijateľne, aby štát zasahoval do zmluvných vzťahov uzatvorených v zmysle Zákonníka práce, ktorý garantuje určité minimálne mzdové nároky. Nie je možné prikázať zamestnávateľovi poskytovateľovi zdravotnej starostlivosti, aby v zmysle návrhu zákona poskytoval zdravotnej sestre/pôrodnej asistentke mzdu, ktorú si vzhľadom na ekonomickú situáciu zdravotníckeho zariadenia nemôže dovoliť, pričom je potrebné prihliadať aj na to, že k minimálnemu mzdovému nároku sa pripočítavajú odvody v zmysle osobitých právnych predpisov. V dôsledku prijatia návrhu môže sa s najväčšou pravdepodobnosťou stane aj to, že poskytovatelia zdravotnej starostlivosti stratia záujem o zamestnávanie kvalifikovaných sestier s dlhoročnou praxou, nakoľko ich prácu si nebudú môcť dovoliť zaplatiť, a budú sa orientovať na uzatváranie krátkodobých pracovných zmlúv na dobu určitú so zdravotnými sestrami/pôrodnými asistentkami bez praxe alebo s kratšou praxou. V konečno dôsledku tým utrpí pacient. 

V neposlednom rade dôrazne upozorňujeme na skutočnosť, že vo vzájomnom vzťahu lekár – zdravotná sestra/pôrodná asistentka je nositeľom zodpovednosti lekár bez ohľadu na dobu profesionálnej praxe. Zodpovednosti, ktorú lekár každý deň znáša, má zodpovedať jeho mzdové ohodnotenie. V spojitosti s predloženým návrhom s určitosťou nastane situácia, kedy zamestnanec zdravotná sestra/pôrodná asistentka riadiaca sa pokynmi lekára nesúceho zodpovednosť za poskytovanie zdravotnej starostlivosti, bude od zamestnávateľa poberať vyššiu mzdu ako lekár, ktorý jej pokyny udeľuje, pričom nie je vylúčené, že rovnako to bude platiť v porovnaní lekára bez špecializácie a praxe so zdravotnou sestrou bez špecializácie a praxe. 

Záverom konštatujeme, že uvedeným návrhom štát neakceptovateľným spôsobom zvyšuje celkové náklady poskytovateľov zdravotnej starostlivosti na prevádzkovanie zdravotníckych zariadení bez toho, aby zároveň riešil nedofinancovanie poskytovateľov zdravotnej starostlivosti (neuhrádzanie nákladovej ceny výkonov a nehradenie opodstatnených, ale nadlimitných výkonov), čím len ďalej prehĺbi nespokojnosť poskytovateľov zdravotnej starostlivosti a pacientov, ohrozí dostupnosť a kvalitu zdravotnej starostlivosti a v konečnom dôsledku priamo ohrozí existenciu mnohých zdravotníckych zariadení.

Z

N

Na pracovnom stretnutí konanom dňa 2. 11. 2011 predkladateľ prerokoval s pripomienkujúcim subjektom uplatnenú pripomienku. Na tomto rokovaní nedošlo k dohode. Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

SOZZaSS

všeobecne 
Cieľom návrhu je zákonom garantovať minimálne mzdové nároky všetkých sestier a pôrodných asistentiek, ktoré sú odmeňované mzdou v pracovnom pomere v zdravotníckych zariadeniach a zariadeniach sociálnych služieb. Schválením predloženého návrhu zákona by sa mzdové nároky sestier a pôrodných asistentiek v porovnaní s výškou mzdy za I. polrok 2011 s účinnosťou od 1.4.2012 zvýšili v priemere o 23,89 %. 
Na základe predloženého návrhu zákona sa priemerný minimálny mzdový nárok sestry (vo väzbe na vekovú štruktúru sestier v roku 2009) zvyšuje nasledovne: 
- u sestier bez špecializácie na 771 € 
- u sestier s certifikátom na 804 € 
- u sestier so špecializáciou na 837 € 
- u vedúcich pracovníkov na 886,65 €. 
Minimálne mzdové nároky pôrodných asistentiek sú vyššie cca o 2 %. 

Podľa podkladov Národného centra zdravotníckych informácií v I. polroku 2011 tarifná mzda lekárov na Slovensku dosiahla v priemere výšku 868 €. 

Podľa kvantifikácie výdavkov na zvýšenie základných zložiek miezd na úroveň minimálnych mzdových nárokov za sestry a pôrodné asistentky, zvýšením ich zákonných nárokov podľa ustanovení Zákonníka práce, so započítaním zvýšených odvodov do fondov zdravotného a sociálneho poistenia vzniká nasledovná potreba finančných prostriedkov: 
- za 9 mesiacov roku 2012 58 221 626 € 
- za rok 2013 79 957 700 € 
- za rok 2014 82 356 431 €.

Z

N

Na pracovnom stretnutí konanom dňa 2. 11. 2011 predkladateľ prerokoval s pripomienkujúcim subjektom uplatnenú pripomienku. Na tomto rokovaní nedošlo k dohode. Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

SOZZaSS

všeobecne 
1. Návrh zákona je v plnej zhode s opakovane prezentovanými požiadavkami Slovenského odborového zväzu zdravotníctva a sociálnych služieb, aby nároková základná mzda sestier bola najmenej na úrovni 1,5 násobku priemernej mzdy v národnom hospodárstve. Nespokojnosť sestier s úrovňou odmeňovania je plne opodstatnená a v prípade jeho neriešenia hrozia vážne dôsledky. 

2. Predložený zámer: zákonom garantovať primeranú úroveň odmeňovania aj so zohľadnením rokov odbornej praxe iba dvom, aj keď veľmi významným skupinám zamestnancov v rezorte zdravotníctva, je nesystémový a 
a) diskriminuje zamestnancov iných profesií v zdravotníctve, vykonávajúcich práce rovnakej náročnosti a rovnakej hodnoty. Ide najmä o kategóriu laborantov, technikov, iných zdravotníckych pracovníkov a ďalších ; 
b) naruší existujúcu hierarchiu úrovne odmeňovania, stanovenú v súlade so Zákonníkom práce v podnikových kolektívnych zmluvách s prihliadnutím na všetky aspekty náročnosti vykonávaných pracovných činností. 

3. Predpokladom uplatnenia návrhu zákona je zabezpečenie navýšených finančných zdrojov zdravotných poisťovní počnúc rokom 2012 v situácii, keď 
a) systém financovania poskytovaných zdravotníckych služieb je dlhodobo vysoko deficitný v dôsledku nedostatočných platieb štátu za ekonomicky neaktívnych občanov; 
b) v dôsledku nedostatočných platieb zo strany zdravotných poisťovní a enormnej zadlženosti zdravotníckych zariadení bola nútená Vláda SR a následne Národná rada SR v auguste 2011 riešiť finančnú stabilizáciu štátnych príspevkových organizácií v pôsobnosti Ministerstva zdravotníctva SR a Ministerstva obrany SR s použitím štátnych finančných aktív vo výške 350 mil. € ; oddlženie zdravotníckych zariadení v zriaďovateľskej pôsobnosti obcí a VÚC Vládou SR nebolo riešené ; 
c) keď cca 2 400 lekárov ústavných zdravotníckych zariadení podmienilo odvolanie podaných výpovedí pred uplynutím výpovednej doby do 30.11.2011 o. i. aj výrazným zvýšením svojho mzdového ohodnotenia. 

4. Kvantifikácia výdavkov sa dotýka len rezortu zdravotníctva, potreba zvýšených výdavkov zamestnancov zariadení sociálnych služieb nie je vyčíslená, pričom 
a) absentuje povinnosť pre zdravotné poisťovne uzatvoriť zmluvu o poskytovaní ošetrovateľskej starostlivosti so zariadeniami sociálnych služieb; 
b) nie všetky zariadenia sociálnych služieb, ktoré zamestnávajú sestry v pracovnom pomere , poskytujú ošetrovateľskú starostlivosť, preto neprichádza do úvahy ako zdroj na krytie výdavkov zmluva so zdravotnou poisťovňou; 
c) z objemu príjmov z prípadného zmluvného vzťahu so zdravotnou poisťovňou nebude možné uhradiť výdavky na mzdy sestier v rozsahu minimálneho mzdového nároku, preto je nutné uvažovať s dotáciou zo strany zriaďovateľa alebo z prostriedkov štátneho rozpočtu.

Z

N

Na pracovnom stretnutí konanom dňa 2. 11. 2011 predkladateľ prerokoval s pripomienkujúcim subjektom uplatnenú pripomienku. Na tomto rokovaní nedošlo k dohode. Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

SOZZaSS

k § 1 ods. 2 písm. a) 
1. Podľa návrhu zákona v zariadeniach sociálnych služieb sa bude súbežne uplatňovať zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a navrhovaný zákon pre sestry a pôrodné asistentky a tiež Zákonník práce . Návrh zákona rieši iba minimálne mzdové nároky sestier, o výške mzdových zvýhodnení podľa Zákonníka práce (ďalej len „ZP“) sa bude kolektívne vyjednávať, pričom ZP nepozná inštitúty, ako napr. príplatok za zmennosť, kreditový príplatok. V prípade dojednania inej výšky mzdových zvýhodnení bude diskriminovaná iná skupina zamestnancov, pri nepriznaní príplatku za zmennosť a kreditového príplatku skupina sestier. 
2. Je nutné jednoznačne vymedziť pôsobnosť zákona: V zariadeniach sociálnych služieb sú sestry zaradené v súlade s katalógom pracovných činností do platových tried 6 – 9. Použitím formulácie v návrhu zákona "samostatne vykonávajú" môže byť spochybnená pôsobnosť zákona pre túto najpočetnejšiu skupinu sestier. 
3. Súčasťou zdravotných výkonov v zariadeniach sociálnych služieb je ošetrovateľská rehabilitácia. Bude sa vzťahovať zákon na fyzioterapeuta ? 
4. Zdravotné výkony, ktoré v zariadeniach sociálnoprávnej ochrany detí a sociálnej kurately vykonávajú zamestnanci zariadenia, upravilo Ministerstva zdravotníctva SR vyhláškou č. 159/2011 Z. z. Napriek tomu predložený návrh zákona by sa nedotýkal sestier v týchto zariadeniach . Ďalej rovnaká pripomienka ako v bode 4. všeobecných pripomienok.

Z

N

Na pracovnom stretnutí konanom dňa 2. 11. 2011 predkladateľ prerokoval s pripomienkujúcim subjektom uplatnenú pripomienku. Na tomto rokovaní nedošlo k dohode. Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

SOZZaSS

§ 2 ods. 1 písm. a) 
1. Pripomienka ako v bode 2 k § 1 ods. 2 písm. a), ktorá sa týka sestier, zaradených v súlade s katalógom pracovných činností (nariadenie vlády SR č. 341/2004 Z. z.) nielen do 6., ale aj do 7. platovej triedy, kde sestra nevykonáva ošetrovateľskú prax, ale zabezpečuje poskytovanie zdravotnej starostlivosti.

Z

N

Na pracovnom stretnutí konanom dňa 2. 11. 2011 predkladateľ prerokoval s pripomienkujúcim subjektom uplatnenú pripomienku. Na tomto rokovaní nedošlo k dohode. Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

Verejnosť

K článku I. §1  
V ods. 1 navrhujeme na koniec vety vložiť slová: „v štátnych a neštátnych zdravotníckych zariadeniach a v štátnych a neštátnych zariadeniach sociálnej starostlivosti.“ Odôvodnenie: je nevyhnutné jednoznačne vymedziť, že tento zákon sa týka každého zamestnávateľa bez ohľadu na to, či zamestnávateľ je štátne alebo neštátne zariadenie, tak ako je to napísané v Dôvodovej správe –osobitná časť, ale v navrhovanom zákone to tak uvedené nie je.

O

N

Navrhovaná úprava sa vzťahuje na všetky sestry a pôrodné asistetnky odmeňované mzdou v pracovnom pomere.

Verejnosť

K článku I. §2  
V ods. 2 navrhujeme vložiť na koniec vety slová „a požadovaného kvalifikačného stupňa“. Odôvodnenie – na rozdiel od výkonných sestier a PA, ktoré legislatívne nemajú nariadený žiaden stupeň vysokej školy, majú absolvovať špecializačné alebo certifikačné štúdium, sestra, ktorá vykonáva riadenia a organizáciu ošetrovateľských činností má na základe §12 ods. 4 písm. a) až c) predpísaný II. stupeň vysokej školy, jeden špecializačný odbor podľa prílohy č. 3 časť D písm. a) a b) a jeden špecializačný odbor na riadenie a organizáciu zdravotníctva podľa prílohy č.4 časť D písm. a) a b) Nariadenia vlády č. 296/2010 Z.z. 
Pôrodná asistentka má podľa §15 ods. 4 predpísaný I. stupeň vysokej školy, jeden špecializačný odbor podľa prílohy č.3 časť E pís. 4) a jeden špecializačný odbor na riadenie a organizáciu zdravotníctva podľa prílohy č.4 časť E Nariadenia vlády č. 296/2010 Z.z. 
Táto jednoznačná požiadavka na kvalifikačný stupeň menovanej skupiny sestier si vyžaduje uviesť v navrhovanom zákone citovanú vetu, v opačnom prípade vzniká rozpor medzi navrhovaným zákonom a nariadením vlády č. 296/2010 Z.z.

O

N

Riadenie a organizáciu pôrodnej asistencie možno vykonávať len po splnení požiadaviek na výkon týchto činností podľa osobitného predpisu.

Verejnosť

K článku I. §2  
V ods. 3 navrhujeme zvýšiť príplatok za získanie odbornej spôsobilosť na výkon certifikovaných pracovných činností a samostatný výkon certifikovaných pracovné činnosti ošetrovateľskej starostlivosti z 33 € na 66 €. Certifikačná príprava končí riadnou skúškou a záverečnou prácou tak ako špecializačné štúdium, dĺžka štúdia bola rovnaká. Nie je to nerovnosť prístupu?! 
Sestra samostatne vykonáva špeciálne výkony na základe certifikácie, tak ako sestra samostatne vykonáva špeciálnu ošetrovateľskú starostlivosť na základe špecializácie.

O

N

Finančné ohodnotenie certifikovaných a špecializovaných pracovných činností je navrhnuté primerane.

Verejnosť

K článku I. §2  
Za ods. 3 navrhujeme vložiť nový ods. 4 a ods. 5, pôvodný ods. 4 premenovať na ods. 6 a zaňho ešte vložiť nový ods. 7. V novom ods. 4 a 5 sú navrhnuté príplatky pre sestry, ktoré vykonávajú riadenie a organizáciu ošetrovateľských činností a absolvovali príslušné špecializačné štúdium podľa nariadenia vlády č. 296/2010 Z.z. príloha č.4 časť D písm. a) a b). 
Nový ods. č. 4 znie: „Sadzby minimálnych mzdových nárokov podľa prílohy sa zvyšujú o 66 €, ak ide o sestru, ktorá získala odbornú spôsobilosť na riadenie a organizáciu zdravotníctva a samostatne vykonáva riadenie ošetrovateľských činností podľa akreditovaného špecializačného študijného programu.“ 
Nový ods. č.5 znie: „Sadzby minimálnych mzdových nárokov podľa prílohy sa zvyšujú o 132 €, ak ide o sestru, ktorá získala odbornú spôsobilosť na riadenie a organizáciu zdravotníctva a samostatne vykonáva riadenie ošetrovateľských činností podľa akreditovaného špecializačného študijného programu. 
V novom ods. 7 navrhujeme takejto sestre príplatky za výkon špecializačných činností a výkon riadenia a organizácie ošetrovateľských činností sčítať. Ide o súbeh činností, za ktoré takejto sestre patria oba príplatky. 
Nový ods. č.7 znie: „Ak sestra vykonáva činnosti, na základe ktorých jej patrí zvýšenie sadzby minimálnych mzdových nárokov podľa odseku 2 a zároveň vykonáva činnosti spojené s riadením a organizáciou práce podľa odseku 4 alebo podľa odseku 5, tieto sadzby sa jej sčítavajú." 
Ak naradenie vlády č. 296/2010 konkrétnej skupine sestre nariaďuje dve špecializačné štúdia, potom je ich musí zohľadniť aj v minimálnych mzdových nárokoch. 
V ošetrovateľskej praxi nie je mysliteľné, aby takáto sestra všetky tieto činnosti (špecializačné aj riadiace a organizačné) súbežne nevykonávala. 
Rozpor medzi požiadavkami nariadenia vlády č. 296/2010 a následným „neakceptovaním“ získaného vzdelania je neprijateľný a vytvára priestor pre nezáujem o ďalšie vzdelávanie a výkon riadenia a organizácie práce. 
Nerovnosť prístupu nemôžeme akceptovať.

O

N

Riadenie a organizáciu pôrodnej asistencie možno vykonávať len po splnení požiadaviek na výkon týchto činností podľa osobitného predpisu.

Verejnosť

K článku I. §3 
V ods. 3 navrhujeme zvýšiť príplatok za získanie odbornej spôsobilosť na výkon certifikovaných pracovných činností a samostatný výkon certifikovaných pracovných činnosti pôrodnej asistencie z 33 € na 66 €. Certifikačná príprava končí riadnou skúškou a záverečnou prácou tak ako špecializačné štúdium. Pôrodná asistentka samostatne vykonáva špeciálne výkony na základe certifikácie, tak ako pôrodná asistentka samostatne vykonáva špeciálnu pôrodnú asistenciu na základe špecializácie. 
Slovo „len“ treba v tejto vete návrhu zákona vynechať.

O

N

Finančné ohodnotenie certifikovaných a špecializovaných pracovných činností je navrhnuté primerane.

Verejnosť

K článku I. §3  
Za ods. 3 navrhujeme vložiť nový ods. 4, ods. 4 premenovať na ods. 5 a zaňho vložiť nový ods. 6. V novom ods. 4 navrhujeme príplatok pre pôrodné asistentky, ktoré vykonávajú riadenie a organizáciu pôrodnej asistencie a absolvovali príslušné špecializačné štúdium podľa nariadenia vlády č. 296/2010 Z.z. príloha č.4 časť E. 
Nový ods. č.4 znie: „Sadzby minimálnych mzdových nárokov podľa prílohy sa zvyšujú o 66 €, ak ide o pôrodnú asistentku, ktorá získala spôsobilosť na riadenie a organizáciu zdravotníctva a samostatne vykonáva činnosti spojené s riadením a organizáciou práce podľa akreditovaného špecializačného štúdia. 
V novom ods. 6 navrhujem takejto sestre príplatky za výkon špecializačných činností a výkon riadenia a organizácie pôrodnej asistencie sčítať. Ide o súbeh činností, za ktoré takejto pôrodnej asistentke patria oba príplatky. 
Nový ods. č.6 znie: „Ak pôrodná asistentka vykonáva činnosti, na základe ktorých jej patrí zvýšenie sadzby minimálnych mzdových nárokov podľa odseku 2 a zároveň vykonáva činnosti spojené s riadením a organizáciou práce podľa odseku 4, tieto sadzby sa jej sčítavajú. 
Ak naradenie vlády č. 296/2010 konkrétnej skupine pôrodných nariaďuje špecializačné štúdium, potom je ho musí zohľadniť aj v minimálnych mzdových nárokoch. 
V pôrodníckej praxi nie je mysliteľné, aby takáto pôrodná asistentka všetky tieto činnosti (špecializačné aj riadiace a organizačné) nevykonávala. 
Nerovnosť prístupu nemôžeme akceptovať.

O

N

Riadenie a organizáciu pôrodnej asistencie možno vykonávať len po splnení požiadaviek na výkon týchto činností podľa osobitného predpisu.

Verejnosť

K článku I. §4  
V ods. 1 navrhujeme zvýšiť koeficient 1,15 na koeficient 2,0 pretože sa u sestry, ktorá vykonáva riadenie a organizáciu ošetrovateľskej činnosti a u pôrodnej asistentky, ktorá vykonáva riadenia a organizáciu pôrodnej asistencie, zákonne požadujú významne rozdielne kvalifikačné predpoklady v porovnaní so sestrou so stredoškolským vzdelaním. Pre sestru je to II. stupeň vysokoškolského vzdelania a pre pôrodnú asistentku je to I. stupeň vysokoškolského vzdelania. 
Zároveň navrhujeme poslednú vetu vynechať alebo zmeniť jej znenie takto: „Zvýšenie sadzieb minimálnych mzdových nárokov podľa § 2 ods. 2 a 4 alebo podľa § 2 ods. 2 a 5 a podľa § 3 ods. 2 a 4 takejto sestre a pôrodnej asistentke patrí.“ 
Príklad: Sestra, ktorá vykonáva špecializované činnosti aj riadenie a organizáciu ošetrovateľských činností a spĺňa vyššie menované požiadavky nariadenia vlády č. 296/2010 a má 24 rokov praxe, bude mať podľa navrhovaného zákona nižšiu minimálnu mzdu ako sestra so stredoškolským vzdelaním, ktorá má 33 rokov praxe a vykonáva špecializované činnosti.

O

N

Navrhované znenie zohľadňuje požiadavky uplatnené v petícii sestier a pôrodných asistentiek.

Verejnosť

K článku I. §4  
V ods. 3 navrhujem namiesto slova „percento“ vložiť slová „príslušné percentá“.

O

N

Navrhované znenie ustanovenia je dostatočne presné.

Verejnosť

K článku II. „§32c“  
V ods. 1 a ods.2 na koniec vety navrhujem vložiť slová „na základe navrhovaného zákona z ....... 2011 o minimálnych mzdových nárokoch sestier a pôrodných asistentiek a o doplnení zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.“

O

N

Predmetné doplnenie je nadbytočné.

Verejnosť

Návrh zákona MZ SR o minimálnych mzdových požiadavkách sestier a pôrodných asistentiek 
Slovenská komora medicínsko-technických pracovníkov navrhuje stiahnutie návrhu zákona z legislatívneho procesu. 
Odôvodnenie: Návrh zákona považujeme za diskriminačný, keďže sa zaoberá len dvomi zdravotníckymi povolaniami a ostatné zdravotnícke povolania stavia mimo systém, napriek tomu, že sú rovnako náročné a dôležité v rámci každého zdravotníckeho povolania. Nespokojnosť s úrovňou odmeňovania sa týka všetkých povolaní, ktoré SK MTP združuje. 
Pri zmene zákona, ktorý sa týka odmeňovania zdravotníckych pracovníkov sa zmeny musia týkať vždy všetkých kategórií zdravotníckych pracovníkov a nielen niektorej vybratej kategórie. Predkladateľ návrhu zákona by mal riešiť v prvej rade dofinancovanie zdravotníctva ako celku, čo by riešilo okrem iného aj otázky odmeňovania zdravotníckych pracovníkov. Prijatie návrhu zákona by mohlo prispieť k zhoršeniu pracovných vzťahov medzi jednotlivými povolaniami, čo by v konečnom dôsledku negatívne vplývalo predovšetkým na pacienta

O

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

Verejnosť

celému textu zákona pripomienka je zásadná, (nedala sa vybrať možnosť zásadná) 
v mene Lekárskeho odborového združenia, so sídlom Antolská 11, 85107 Bratislava, Slovenská republika (ďalej aj „LOZ“) si Vás dovoľujem zaslať naše zásadné pripomienky k navrhovanému zákonu o minimálnych mzdových nárokoch sestier, ktorého pripomienkové konanie dnes končí. 
Plne podporujeme zvýšenie platov sestier, pretože si naše sestry takéto ohodnotenie zaslúžia. Podporujeme aj úmysel prijať tento návrh zákona. Hoci uvedenie presnej sumy pri platových stupňoch bez naviazania na priemernú mzdu v národnom hospodárstve nepovažujeme za ideálne riešenie, nemienime spochybňovať súhlas sestier s týmto riešením. 
Máme zásadnú pripomienku ktorej splnenie je nevyhnutné pre uvedenie zákona do praxe. Žiadame, aby ministerstvo pre naplnenie zákona zabezpečilo zákonom potrebné finančné zdroje a to zabezpečením navýšenia platieb poisťovní zamestnávateľom na všetkých úrovniach. 
Iba tak sa skutočne plne naplní zámer návrhu zákona. 

S pozdravom 

MUDr. Marián Kollár 
Predseda LOZ 

v zastúpení 
MUDr. Peter Visolajský 
podpredseda LOZ

O

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

Verejnosť

celému textu zákona pripomienka je zásadná, (nedala sa vybrať možnosť zásadná) 
v mene Lekárskeho odborového združenia, so sídlom Antolská 11, 85107 Bratislava, Slovenská republika (ďalej aj „LOZ“) si Vás dovoľujem zaslať naše zásadné pripomienky k navrhovanému zákonu o minimálnych mzdových nárokoch sestier, ktorého pripomienkové konanie dnes končí. 
Plne podporujeme zvýšenie platov sestier, pretože si naše sestry takéto ohodnotenie zaslúžia. Podporujeme aj úmysel prijať tento návrh zákona. Hoci uvedenie presnej sumy pri platových stupňoch bez naviazania na priemernú mzdu v národnom hospodárstve nepovažujeme za ideálne riešenie, nemienime spochybňovať súhlas sestier s týmto riešením. 
Máme zásadnú pripomienku ktorej splnenie je nevyhnutné pre uvedenie zákona do praxe. Žiadame, aby ministerstvo pre naplnenie zákona zabezpečilo zákonom potrebné finančné zdroje a to zabezpečením navýšenia platieb poisťovní zamestnávateľom na všetkých úrovniach. 
Iba tak sa skutočne plne naplní zámer návrhu zákona. 

S pozdravom 

MUDr. Marián Kollár 
Predseda LOZ 

v zastúpení 
MUDr. Peter Visolajský 
podpredseda LOZ

O

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

Verejnosť

Slovenská komora fyzioterapeutov 
Zásadná pripomienka! 

Najzásadnejšou pripomienkou je, že navrhovaný zákon je čisto pre sestry a pôrodné asistentky. 
V predkladacej správe sa píše: MZ SR predkladá návrh zákona o minimálnych mzdových nárokoch sestier a pôrodných asistentiek a o doplnení zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov v súlade s uznesením vlády SR č. 386 z 8. júna 2011, ktoré bolo prijaté v petícii SK SaPA. Predložený návrh bol vypracovaný v spolupráci s MPSVaR a zohľadňuje požiadavky SK SaPA uplatnené v petícii. 
Nespokojnosť s odmeňovaním sestier a pôrodných asistentiek je opodstatnená a želáme im navrhované minimálne mzdové nároky. 
Súčasťou zdravotníckych zariadení sú aj fyzioterapeuti, ktorý podporili petíciu, ako aj protestné akcie SK SaPA. 
Práca fyzioterapeuta je náročná tak po fyzickej ako aj psychickej stránke. Neoddeliteľnou súčasťou je aj vedenie dokumentácie, ako u sestier a pôrodných asistentiek. Fyzioterapeut sa priamo podiela na liečbe pacienta. Vzdelanie sestier a pôrodných asistentiek je úplne rovnaké, aj systém vzdelávania ako u fyzioterapeutov. 
Zákon by mal garantovať úroveň odmeňovania aj so zohľadnením rokov odbornej praxe a vzdelania o minimálnych mzdových nárokoch pre všetky kategórie povolania v zdravotníctve, ktoré sú zahrnuté v §27 zákona 578/2004 Z.z. 

Slovenská komora fyzioterapeutov

O

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

BBSK

K návrhu zákona 
Navrhujeme návrh zákona stiahnuť z pripomienkového konania a pripraviť nový návrh, ktorý bude riešiť odmeňovanie všetkých zdravotníckych pracovníkov komplexne, vrátane finančných zdrojov na ich krytie a úpravu príslušných zdravotníckych zákonov. 
Odôvodnenie: Návrh na izolované riešenie platových pomerov sestier a pôrodných asistentiek je nesystémový krok, nerieši odmeňovanie zdravotníckych pracovníkov komplexne, v návrhu chýba ustanovenie, z akých zdrojov budú zvýšené mzdové nároky kryté. V dnešnej ekonomickej situácii, keď zdroje v zdravotníctve sú obmedzené, platby za výkony neboli upravené niekoľko rokov, zdravotnícke zariadenia majú nezaplatené nadlimitné výkony, objemy výkonov sú limitované zdravotnými poisťovňami, nie je možné bez dodatočných zdrojov uspokojovať mzdové nároky len jednej skupiny zdravotníckych pracovníkov, akokoľvek sú legitímne a oprávnené.

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

VšZP

Všeobecná 
Predložený návrh neprináša systémové riešenie odmeňovania pracovníkov v zdravotníctve. Z porovnania s ostatnými odbornými profesiami v zdravotníctve vyplýva, že v najvyššom stupni náročnosti – lekár - výkon špecializovaných a certifikovaných činností v zdravotnej starostlivosti so zodpovednosťou za zdravie a životy ľudí, je minimálna mzda len o málo vyššia ako minimálne mzdové nároky sestry bez praxe a bez odbornej spôsobilosti na výkon špecializovaných pracovných činností resp. ako je minimálna mzda sestry bez odbornej spôsobilosti na výkon špecializovaných pracovných činností po 3 rokoch praxe. Takto nastavené minimálne mzdové nároky považujeme za neprimerané voči ostatným odborným profesiám v rezorte zdravotníctva. 
Navrhovaný model financovania mzdových nárokov sestier súčasne prinesie tlak zo strany poskytovateľov zdravotnej starostlivosti na zvýšenie úhrad za poskytnutú zdravotnú starostlivosť voči zdravotným poisťovniam. Návrh predpokladá zvýšenie nákladov ZP o vyše 58 mil. € v roku 2012, ktoré nie sú ničím kompenzované. VšZP sa momentálne nachádza v vyrovnanom hospodárení, schválenie tohto návrhu bude pre jej rozpočet znamenať dodatočné náklady vo výške asi 38 mil. €, čo sa bude riešiť buď znížením platieb iným poskytovateľom alebo opätovným deficitným hospodárením VšZP. Ak bude VšZP znova v deficite, bude to znamenať predlžovanie splatnosti faktúr poskytovateľom v rámci 30-dňovej zákonnej lehoty (dnes sa platí okamžite) a hrozbu zavedenia nútenej správy nad VšZP Úradom pre dohľad nad zdravotnou starostlivosťou. Je preto nutné, aby ZP dostali toto zvýšenie kompenzované zvýšenými platbami štátu za svojich poistencov nad rámec čiastky dohodnutej na rokovaní vlády SR (na rok 2012 je to 1 330 mil. €).

O

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

ANS

Všeobecne k celému materiálu 
Zásadná pripomienka č. 1 : 

Všeobecná : ANS zásadne nesúhlasí s predloženým návrhom zákona, pretože predložený návrh predkladá nesystémové riešenie navrhujúce úpravu minimálnych mzdových nárokov len jednej skupiny zdravotníckych pracovníkov (sestier a pôrodných asistentiek) a nerieši úpravu minimálnych mzdových nárokov lekárov, zdravotníckych asistentov, laborantov, technikov a iných zdravotníckych pracovníkov. 

Zásadná pripomienka č. 2 : 

Všeobecná : ANS zásadne nesúhlasí s predloženým návrhom zákona, pretože v predloženom návrhu nie je zadefinované financovanie navrhovaného navýšenia a terajšie rozpočty zdravotníckych zariadení takéto navýšenie neumožňujú. 

Zásadná pripomienka č. 3 : 

Všeobecná : ANS zásadne nesúhlasí s predloženým návrhom zákona, pretože v predloženom návrhu nie je zadefinované, či sa navrhovaná úprava má týkať výhradne zdravotníckych zariadení v gescii štátu alebo všetkých zdravotníckych zariadení. Členovia ANS, ktorí majú súkromných vlastníkov vyslovujú zásadný nesúhlas s riešením, ktorým by štát prikazoval výšku miezd pre jeden typ zdravotníckych pracovníkov (v žiadnom rezorte takéto riešenie neexistuje). 

Zásadná pripomienka č. 4 : 

Všeobecná : ANS zásadne nesúhlasí s predloženým návrhom zákona, pretože návrh takéhoto zákona bez navýšenia zdrojov do systému zdravotnej starostlivosti bude znamenať likvidáciu väčšiny lôžkových zdravotníckych zariadení. ANS preto navrhuje stiahnuť predložená návrh zákona a eventuálne pripraviť návrh zákona, ktorý by systémovo riešil odmeňovanie všetkých zdravotníckych pracovníkov, nielen jednej skupiny.

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek. 
Navrhovaný zákon sa má vzťahovať na všetky sestry a pôrodné asistentky odmeňované mzdou v pracovnom pomere.

UNION

Všeobecne 
Návrh zákona nie je krytý nárastom zdrojov do verejného zdravotného poistenia pre rok 2012. Zdravotné poisťovne tak nebudú disponovať zvýšenými zdrojmi, ktoré by im umožnili kompenzovať zvýšené náklady, ktoré by poskytovateľom zdravotnej starostlivosti týmto zákonom vznikli. 

Rozpočet verejnej správy pre rok 2012 počíta s medziročným poklesom predpísaného poistného verejného zdravotného poistenia o -41 mil. EUR (po očistení o skreslenie vyplývajúce z platby ročného zúčtovania za poistencov štátu), zatiaľ čo návrh zákona kladie požiadavku na dodatočné zdroje len pre tuto nákladovú položku zdravotníctva vo výške 58 mil. EUR (pritom v doložke vplyvov k predloženému zákonu je tato suma uvedená ako "úroveň minimálneho odhadu" a predstavuje dopad za 9 mesiacov od 1.apríla; v ďalších rokoch je dopad 12 mesiacov). 

Odôvodnenie: 
Z návrhu rozpočtu verejnej správy na roky 2012 až 2014 schváleného na rokovaní Vlády SR dna 12. októbra 2011 síce vyplýva pre rok 2012 (oproti 2011) očakávaný nárast zdrojov do kapitoly Ministerstva zdravotníctva. Môže sa preto javiť, že v prípade schválenia takéhoto rozpočtu v NR SR by zdroje mohli byt k dispozícii. Avšak pre tie zložky rozpočtu v pôsobnosti Ministerstva zdravotníctva, ktoré predstavujú výnosy pre verejné zdravotné poistenie, a ktorými by sa mohol potenciálne kryt nárast odmeňovania zdravotných sestier a pôrodných asistentiek, rozpočet nepredpokladá nárast zdrojov, ale naopak pokles. 

Rozpočet predpokladá pokles príjmov od ekonomicky aktívnych občanov (zmeny v odvodových a daňových zákonoch), ktorý je kompenzovaný vyššou platbou poistného štátu. Avšak 75 miliónov EUR, ktoré sú v rozpočte pre rok 2012 uvedené medzi príjmami verejného zdravotného poistenia ako doplatok štátu z ročného zúčtovania 2011 za poistencov štátu je síce hotovostná položka budúceho roka 2012, no zdravotné poisťovne ju v zmysle zákona o účtovníctve a zákona o zdravotných poisťovniach musia vykazovať ako poistne/výnosy už tento rok 2011 (a zároveň evidujú pohľadávku voči štátu), ktorým kryjú svoje tohtoročné náklady na zdravotnú starostlivosť a prevádzku. Rozpočet verejnej správy pre rok 2012 tuto hotovostnú položku započítava do nárastu zdrojov budúci rok a tým optimisticky vykresľuje plánovaný nárast zdrojov. 

Po očistení o toto skreslenie, zdroje verejného zdravotného poistenia sú pre rok 2012 v rozpočte verejnej správy plánované poklesnúť medziročne o 41 miliónov EUR, t.j. o -1.1% oproti očakávanej skutočnosti 2011 . 

Predložený zákon, ktorý by navýšil odmeňovanie zdravotným sestrám a pôrodným asistentkám v priemere o 23.89% (uvedené v doložke vplyvov k zákonu), spôsobí významné zvýšenie nákladov poskytovateľom zdravotnej starostlivosti, ktoré nebudú kryté výnosmi z verejného zdravotného poistenia."

Z

N

Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

Dôvera zp a.s.

Doložka vplyvov 
V doložke vplyvov, v časti vplyvov na verejnú správu a v časti vplyvov na podnikateľské prostredie, sa okrem iného uvádza: 

Vplyvy na podnikateľské prostredie 
3.1. Ktoré podnikateľské subjekty budú predkladaným návrhom ovplyvnené a aký je ich počet? Zdravotné poisťovne zabezpečujúce nákup a úhradu zdravotnej starostlivosti. 
3.2. Aký je predpokladaný charakter a rozsah nákladov a prínosov? Zvýšenie požiadaviek na objem zdrojov zdravotného poistenia. (Zvýšenie zamestnanosti, zvýšenie ceny práce a tým aj ceny výkonov.) 

Vplyvy na rozpočet verejnej správy Vplyv na rozpočet verejnej správy (v eurách) 
r 2011 r 2012 r 2013 r 2014 
Príjmy verejnej správy celkom 0 0 0 0 
v tom: za každý subjekt verejnej správy zvlášť 0 0 0 0 
z toho: 
- vplyv na ŠR 0 0 0 0 
- vplyv na územnú samosprávu 0 0 0 0 
Výdavky verejnej správy celkom 0 58 221 626 79 957 700 82 356 431 
v tom: verejné zdravotné poistenie 0 58 221 626 79 957 700 82 356 431 
z toho: 
- vplyv na ŠR 0 0 0 0 
- vplyv na územnú samosprávu 
- vplyv na verejné zdravotné poistenie 0 0 
58 221 626 0 
79 957 700 0 
82 356 431 

Celková zamestnanosť 0 0 0 0 
- z toho vplyv na ŠR 0 0 0 0 
Financovanie zabezpečené v rozpočte 0 0 0 0 
v tom: za každý subjekt verejnej správy / program zvlášť 0 0 0 0 

Prepočet medziročného rastu vychádza z predpokladanej inflácie vo výške 3 %. 

2.2. Financovanie návrhu 

Financovanie Vplyv na rozpočet verejnej správy (v eurách) 
r 2011 r 2012 r 2013 r 2014 
Celkový vplyv na rozpočet verejnej správy (- príjmy, + výdavky) +58 221 626 + 79 957 00 +82 356 431 
z toho vplyv na ŠR 0 0 0 0 
financovanie zabezpečené v rozpočte 0 0 0 0 
ostatné zdroje financovania – verejné zdravotné poistenie 0 +58 221 626 +79 957 700 +82 356 431 
Rozpočtovo nekrytý vplyv/ úspora 0 +58 221 26/0 + 79 957 700/0 + 82 356 431 /0 

Z vyššie uvedených skutoční vyplýva, že prefinancovanie mzdových nárokov sa očakáva zo strany zdravotných poisťovní, bez toho, aby bolo špecifikované, z akých zdrojov majú financovanie zdravotné poisťovne zabezpečiť. 

Sme toho názoru, že zákon, ktorým sa navrhujú minimálne mzdové nároky musí byť financovaný zo zdrojov rozpočtu verejnej správy a nemôže ísť na ťarchu súkromných podnikateľských subjektov. Navyše samotná konštrukcia, že náklady na mzdy majú byť financované zo zdrojov zdravotných poisťovní nemá opodstatnenie. Je to dané tým, že zdravotné poisťovne zo zdrojov určených na úhradu poskytnutej zdravotnej starostlivosti neuhrádzajú mzdy sestrám. Celá oblasť poskytovania zdravotnej starostlivosti je postavená na zmluvnom základe s poskytovateľom zdravotnej starostlivosti, v ktorom je určený rozsah úhrady poskytnutej zdravotnej starostlivosti. Zmluvami sa nekontrahuje osobitne každá položka rozpočtu zdravotníckeho zariadenia, napríklad platy zdravotníckych pracovníkov, ale objem poskytovanej zdravotnej starostlivosti. Medzi cenou za poskytnutú zdravotnú starostlivosť a mzdami zdravotníckych pracovníkov preto neexistuje žiadna korelácia. Doložka vplyvov potom logicky nemôže uvádzať financovanie mzdových nárokov zo zdrojov verejného zdravotného poistenia. 

Z predkladacej a dôvodovej správy výslovne vyplýva, že „prijatie navrhovaného zákona bude mať negatívny vplyv na rozpočet verejnej správy, pozitívne aj negatívne vplyvy na podnikateľské prostredie a pozitívne sociálne vplyvy. Nebude mať vplyv na životné prostredie, ani na informatizáciu spoločnosti.“ Je nepochybné, že sa nemá jednať o negatívny dopad na rozpočty zdravotných poisťovní, ako súkromných obchodných spoločností podnikajúcich na základe Obchodného zákonníka, ktoré nie sú subjektom verejnej správy. Celé financovanie sa má realizovať zo zdrojov rozpočtu verejnej správy. Navyše východiská štátneho rozpočtu dnes ešte nie sú známe. 

K samotnému úmyslu predkladateľa návrhu zákona si dovoľujeme poukázať na tú skutočnosť, že tarifné platy sú opatreniami, ktoré znižujú flexibilitu trhu práce. Výška mzdy by nemala byť vecou zákonnej úpravy, ale naopak má byť výsledkom dohody zamestnanca a zamestnávateľa. Navyše sa určenie minimálnych mzdových nárokov môže stať pre niektoré, najmä menšie zdravotnícke zariadenia likvidačné. 

Právny poriadok Slovenskej republiky má nástroje na zabezpečenie minimálnych mzdových nárokov, je ním zákon o minimálnej mzde. Z pohľadu zdravotnej poisťovne sa javí takýto návrh ako nesystémové riešenie, ktoré upraví platové pomery iba jednej profesii z pomedzi všetkých zdravotníckych profesií. 

Záverom si dovoľujeme poukázať na to, že Ministerstvo zdravotníctva Slovenskej republiky je zriaďovateľom mnohých zdravotníckych zariadení, t.j. má priamy dopad aj na mzdovú politiku. Je oprávnené upravovať mzdové nároky zamestnancom týchto zariadení bez toho, aby plošne upravovalo tarifné platy len sestrám a pôrodným asistentkám na celom Slovensku, t. j. aj v súkromných zdravotníckych zariadeniach. 

Vzhľadom na charakter a zásadnosť pripomienok si dovoľujeme požiadať o ich akceptovanie v plnom rozsahu a o prepracovanie príslušných príloh návrhu zákona tak, ako je vyššie uvedené.

Z

ČA

Doložka vplyvov bola upravená. 
Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.

ÚPSVAR | Navrhujeme prehodnotiť potrebu garancie platových nárokov predmetnej úzkej skupiny zamestnancov formou minimálnych mzdových nárokov garantovaných právnym predpisom, s ohľadom napr. na otázku, či je zabezpečené finančné krytie na túto zmenu, a najmä s poukazom na potrebu riešenia odmeňovania komplexne, nielen v oblasti zdravotníctva. | O | N | Predložený návrh zákona bol vypracovaný v nadväznosti na uznesenie vlády Slovenskej republiky č. 386 z 8. júna 2011 k petícii Slovenskej komory sestier a pôrodných asistentiek, v zmysle ktorého sa majú upraviť minimálne mzdové nároky sestier a pôrodných asistentiek.